Izbori od A do Š - Da li građani Srbije glasaju slobodno ? - Dnevnik Juga\nPočetna / GRADOVI / Leskovac / Izbori od A do Š – Da li građani Srbije glasaju slobodno ?\nIzbori od A do Š – Da li građani Srbije glasaju slobodno ?\nDnevnik Juga 07/11/2019\tLeskovac, POLITIKA Ostavi komentar\nUlične akcije „Izbori – od A do Š“ tokom koje aktivisti ove organizacije razgovaraju sa građanima i građankama organizovano je danas na platou ispred Robne kuće u Leskovcu.\nU susret redovnim parlamentarnim izborima nameće se pregršt pitanja i javljaju brojne dileme u vezi sa izbornim (ne)regularnostima, smatraju u Nacionalnoj koaliciji za decentralizaciju.\n„Pitanje koje je, međutim, nama u fokusu jeste – da li građani Srbije glasaju slobodno?“ Marija Marinković, koordinatorka odnosa sa javnošću NKD. Mi želimo da građane na vreme informišemo o tome koje su sve izborne nepravilnosti, jer na proleće nas očekuju redovni izbori. Nepravilnosti se ne dešavaju samo tokom izbornog dana, nego i tokom kampanje, ali i pre početka zvanične kampanje. Dosadašnje iskustvo nam govori da građani smatraju da glasaju slobodno, ali i da znaju da ima pritisaka na birače, naročito na one koji rade u budžetskim i javnim institucijama, pa zbog posla ne mogu da glasaju po svojoj savesti. Od nepravilnosti najčešće se javlja funkcionerska kampanja, kad npr. lokalni funkcioneri zloupotrebljavaju resurse u cilju političke partije, kada lekari i tehničari iz Doma zdravlja idu po selima u vidu promocije partije i mere pritisak, šećer u krvi… Uočljiva je i neravnopravnost političkih aktera u medijima ili se javlja favorizovanje određene opcije.“\nPrethodni Rukometaši Dubočice 54 obećavaju da će ostaviti srce na terenu u subotu protiv Proletera iz Zrenjanina\nSledeći Grdelički osnovci podsetili na dan primirja u Prvom svetskom ratu


Interpol skinuo vođe OVK sa poternica, MUP se žalio\n01.03.2018. 08:05 > 08:21\nMinistarstvo unutrašnjih poslova Srbije uložilo je žalbu Izvršnom komitetu Interpola, nakon što je ta organizacija skinula s crvenih poternica komandate terorističke Oslobodilačke vojske Kosova, koje Srbija tereti za ratne sločine, pišu "Novosti".\n- U koordinaciji sa drugim institucijama, odmah po saznanju da je iz sistema Interpola izbrisano više poternica za ratne zločine uložili smo žalbu zbog ovog čina - rekli su u MUP-u za "Novosti".\n- To je presedan u radu ove organizacije. Očekujemo da Izvršni komitet na prvom narednom zasedanju, u narednih nekoliko dana, prihvati našu žalbu i da odluka pojedinaca iz pravne službe Interpola bude hitno promenjena tako što će sve obrisane poternice biti vraćene u sistem Interpola - tvrde u MUP-u.\n"Novosti" preciziraju da će medjunarodni granični prelazi ubuduće i zvanično biti otvoreni Ramušu Haradinaju, ali i njegovim bliskim saborcima iz teorističkih dana - Hašimu Tačiju, Azemu Sulji, Šukri Buji, Ljirimu Jakupiju, Sulji Chirićiju...\nMUP: Interpol neće tretirati poternicu za Haradinajem, žalićemo se\nMinistarstvo: Interpol ne može da ukine poternicu za Haradinajem, ali može da je "zamagli"


Tim iz Sekešfehervara je prošle sezone osvojio titulu prvaka, ove sezone mu je zamalo izmakao plasman u Ligu šampiona, pa će Videoton igrati u grupnoj fazi Lige Evrope. Zbog svih tih uspeha Marko Nikolić je proglašen za najboljeg trenera u Mađarskoj, a posle dobijenog priznanja nije krio zadovoljstvo.\n- Hvala svima koji su za mene glasali, međutim, ovo priznanje nije samo za mene, već i za moje saradnike iz stručnog štaba, medicinski tim i celu ekipu koja je učestvovala u velikom uspehu. Nadam se da ćemo ove sezone biti jednako uspešni u domaćem takmičenju, ali i da ćemo nastaviti s dobrim partijma na međunarodnoj sceni - rekao je Nikolić, a preneli su mađarski mediji.\nPored bivšeg trenera Partizana, nagrade su otišle u ruke fudbalera Videotona, pošto su se čak njih petorica našla u idealnom timu mađarskog prvenstva.


Policija kod Leskovčanina pronašla pištolj i osam metaka - JuGmedia\nPolicija kod Leskovčanina pronašla pištolj i osam metaka\nZbog sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija u Leskovcu je uhapšen K.M. (31) kod koga je policija pronašla pištolj i osam metaka.\n“Osumnjičenom je određeno zadržavanje do 48 časova i on je, uz krivičnu prijavu, priveden Višem javnom tužilaštvu u Leskovcu. Sudija za prethodni postupak mu je, na predlog tužioca, odredio pritvor do 30 dana”, saopštila je PU Leskovac.\nLeskovčanin uhapšen zbog heroina i tableta\nPalma večeras u Vučju i Donjem Stopanju


9 9 Gradska uprava\nponedeljak, 09 septembar 2019 16:17\n"Otvoreni dan" u Doroslovu\nU okviru akcije "Otvoreni dani", Dušanka Golubović, gradonačelnica Grada Sombora sa svojim saradnicima boravila je u prostorijama Mesne zajednice Doroslovo gde je razgovarala sa građanima ovog naseljenog mesta.\nStanovnici Doroslova predočili su gradonačelnici različite predloge za poboljšanje života svih sugrađana, a najviše građana interesovalo se za vodosnabdevanje, za šta su dobili odgovor da se uskoro završava javna nabavka i da je Doroslovo prvo mesto koje će imati kompletno rekonstruisanu vodovodnu mrežu.\nBilo je i pitanja o održavanju puteva, kao i o odlaganju kabastog otpada. Prema rečima gradonačelnice, rešenje ovog problema za sva naseljena mesta očekuje se već narednog meseca postavkom kontejnera za tu vrstu otpada, a da za odlaganje uginulih životinja svi građani treba da pozovu službu Javno komunalnog preduzeća „Čistoća“, a transport i odlaganje je potpuno besplatno.\nUz gradonačelnicu, na sastanku sa građanima bili su načelnica Gradske uprave grada Sombora Helena Roksandić Musulin, gradski većnik zadužen za komunalne delatnosti i investicije Miroslav Kovačić, direktor Javno komunalno preduzeća „Prostor“ Sombor Goran Nonković, izvršni direktor poslovnog sistema Javno komunalnog preduzeća „Vodokanal“ Sombor Ozren Kovačić i v.d. direktor Javno komunalnog preduzeća „Zelenilo“ Sombor Momir Mioković.\nSledeća destinacija za akciju "Otvorenih dana" zakazana je za subotu, 05. oktobra, u Mesnoj zajednici Bezdan.


Predavanje Avde Hebiba o referendumu za nezavisnost BiH\nVi ste ovdje: Home Udruženje Kulturno edukativni rad Predavanje Avde Hebiba o referendumu za nezavisnost BiH\nObjavljeno četvrtak, 26 Oktobar 2017 00:00\nU srijedu, 25. oktobra u Morića hanu održano je predavanje Avde Hebiba na temu ''Referendum za nezavisnost Bosni i Hercegovini''. Avdo Hebib je odigrao važnu ulogu u organizaciji i provođenju referenduma i vrlo temeljno je govorio o pripremama i održavaanju referenduma uz niz zanimljivih i javnosti nepoznatih detalja.\nMalo je poznato da u pripremi referenduma da bi bio proveden po svim pravilima koja je nalagala Evropska zajednica, u svakoj općini morao je biti angažiran određeni broj stručnjaka, pravnika za organizaciju i sprovođenje referenduma. Međutim, zbog sigurnosti bilo je teško osigurati dovoljan broj pravnika. U takvim okolnostima dešavale su se zanimljive situacije, poput poziva i stavljanja na raspolaganje Meddžide Kreso. Ona je nakon razgovora sa Avdom Hebibom i stavljanja na raspolaganje sama odlučila otići u Trebenje i sprovesti referendum u ovom gradu koji je bio jedan od najopasnijih i najnesigurnijih. Nakon okončanja referenduma i pritiska koje je imala pozvala je Hebiba i rekla mu da osigura da se referendusmski listići sigurno prebace iz Trebinja, a da ona nije bitna u svemu tome. Hebib je brzo reagovao i poslao tri vozila MUP-a iz Mostara koji su preuzeli Meddžidu Kreso i listiće i preko Dubrovnika uspjeli se sigurno prebaciti do Mostara i Sarajeva. Avdo Hebib je iskoristio priliku da pomene i još neke događaje i ljude koji su odigrali značajnu ulogu tokom referenduma, poput Nidžare Beganović koja je kao portparol uspješno animirala svjetske medije i javnost da sa pažnjom prate referendum, te je uspješno prenosila sve značajne podatke tokom i nakon referenduma.\nIako je referendum za nezavisnost BiH široko poznat javnosti predavanje Avde Hebiba iz prve ruke bilo je izuzetno korisno i sa mnogo nepoznatih ili manje poznatih detalja. Govorio je Hebib i o odluci Hrvata da drugog dana referenudma izađi i daju glas nezavisnosti BiH, ali i o tome da je veliki broj Srba izašao na referendum i podržao nezavisnost.


– Dug zdravstvenih ustanova u RS prema Fondu PIO za godinu povećan za 18 miliona KM – Radnicima KC Istočno Sarajevo doprinosi za PIO nisu plaćeni 77 mjeseci – Granulić: Zdravstvene ustanove ne dobijaju dovoljno novca od FZO BANJALUKA –\n25.07.2017. / 7:30\nBANJALUKA, Vlada Republike Srpske prihvatila je Informaciju o stanju poreskih obaveza u javnim zdravstvenim ustanovama domovima zdravlja, te donijela zaključak prema kojem će dodatna sredstva za izmirenje poreza i doprinosa u iznosu od 144.785 KM biti obezbijeđena iz budžetske rezerve.\nNa višak radnika domovi zdravlja na istoku RS spiskali tri miliona KM\n19.03.2016. / 10:55\nBANJALUKA/TREBINJE, Na plate 194 radnika koji su višak, 12 domova zdravlja na istoku RS potrošilo je skoro tri miliona KM, od oko 9,3 miliona, koliko im je lani doznačio Fond zdravstvenog osiguranja RS.\nPavić: Nelogično da domovi zdravlja pređu na trezore lokalnih zajednica\n15.03.2016. / 14:19\nPRIJEDOR, Gradonačelnik Prijedora Marko Pavić protivi se inicijativi Vlade Republike Srpske da domovi zdravlja pređu na trezore lokalnih zajednica jer bi građani Srpske na taj način bili dovedeni u neravnopravan položaj kada je riječ o zdravstvenoj zaštiti.\nPotpisani ugovori za adaptacije domova zdravlja\n08.02.2016. / 13:46\nBANJALUKA, Ministar zdravlja i socijalne zaštite Republike Srpske Dragan Bogdanić potpisao je danas u Banjaluci ugovore sa predstavnicima pet građevinskih firmi koje su pobijedile na tenderima za adaptacije domova zdravlja u Bratuncu, Gacku, Gradišci, Prijedoru i Zvorniku ukupne vrijednosti oko\nDanas potpisivanje ugovora za izgradnju i uređenje domova zdravlja\n08.02.2016. / 9:01\nBANJALUKA, Ministar zdravlja i socijalne zaštite Republike Srpske Dragan Bogdanić potpisaće danas u Banjaluci ugovore sa izvođačima radova koji su pobijedili na tenderima raspisanim za izgradnju i adaptaciju domova zdravlja Bratunac i Gacko i ambulanti porodične medicine u Dubravama, Omarskoj\nCvijanović: Trezorsko poslovanje neće ugroziti domove zdravlja\nBANJALUKA, Predsjednik Vlade Republike Srpske Željka Cvijanović izjavila je da prelazak na trezorsko poslovanje domova zdravlja neće ugroziti finansijsko poslovanje ovih ustanova.


Organsko iz Srbije - 381 vesti\nOrgansko iz Srbije\nBy RedakcijaPosted on May 31, 2017 May 31, 2017\nMinistarstvo poljoprivrede Srbije podsticaće organsku proizvodnju koja sada zauzima svega 0,44 odsto ukupnih obradivih površina, odnosno 15.800 hektara, od koje se na izvozu zaradi oko 20 miliona evra, rekao je na konferenciji za medije resorni ministar Branislav Nedimović.\nOn je novinarima u Privrednoj komori Srbije rekao da je cilj da se Srbija u proizvodnji organske hrane takmiči sa Slovenijom i Austrijom.\n“Austrija od izvoza organske hrane godišnje zaradi milijadu evra i Srbija želi da se ugleda na takve zemlje jer nema problema u plasmanu robe, tržište postoji”, rekao je Nedimović.\nProizvodnja organske hrane u Srbiji ima trend rasta i treba je podsticati i to u najtežem periodu kada se sa konvencionalne prelazi na organsku proizvodnju, a to je period od oko tri godine.\n“Subvencije za organsku proizvodnju su 70 odsto veće od subvencija za intenzivnu proizvodnju i one će se prilagodjavati zahtevima proizvodjača. U ovom tenutku se skoro celokupna proizvodnja voća izvozi, a povrće se prodaje samo u Srbiji, pa tu proizvodnju treba podstaći da bi se obezbedile količine i za izvoz”, rekao je Nedimović.\nDodao je da je veoma važna obuka potencijalnih proizvodjača i promocija organske hrane kako bi potrošači bili upoznati s prednostima tih proizvoda.\nSrbija najveći deo organske hrane proda na nemačkom tržištu, a izvozi i u SAD, Japan i skandinavske zemlje.\nOn je rekao da će uskoro biti završen Akcioni plan za razvoj organske proizvodnje koji se pravi od 2009. godine, od kada se promenilo sedam ministara poljoprivrede.\nTema i GMO\nUskoro bi, kako je naveo Nedimović, trebalo da se formira Savet za bezbednost hrane koji će, uz konsultacije sa stručnjacima, doneti stav o tome kakve su posledice proizvodnje i upotrebe genetski modifikovane soje, kako bi se odlučilo da li će biti dozvoljena ta proizvodnja i u Srbiji, što je uslov za članstvo u Svetskoj trgovinskoj organizaciji.\nRukovodilac Centra za organsku proizvodnju u Privrednoj komori Srbije (PKS) Veljko Jovanović rekao je da je PKS prošle godine formirala centar koji će pomoći u edukaciji i koordinirati aktivnosti da bi se napravili inkubatori u lokalnim zajednicama i koji bi koristili neobradjenu državnu zemlju.\n“Razgovaraćemo i sa bankarima kako bi se napravio adekvatan finansijski proizvod za finansiranje organske proizvodnje”, rekao je Jovanović.\nGeneralni sekretar udruženja Serbia organika Ivana Simić istakla je da u Srbiji do sada ima 2.200 sertifikovanih proizvodjača organske hrane i da se ona uzgaja na parcelama u proseku od dva hektara, ali da ima i proizvodjača koji je proizvode na 100 hektara.\n“Srbija izvozi organske maline, kupine, jabuke i voćne kaše. Ti proizvodi su u svetu skuplji za 20 do 30 odsto, a u Srbiji tri, četiri puta više od hrane koja je proizvedena na konvencionalni način”, rekla je Simić.\nTag: GMO hrana izvoz organska proizvodnja podsticaji poljoprivreda\nPrevious post: Kupovina na internetu\nNext post: Ako putujete u Grčku


Opis Officea 2013 Update: 8. oktobar 2013\nOffice Home and Student 2013 Office Home and Student 2013 RT Office Home and Business 2013 Office Professional 2013 Office Professional Plus 2013 Office Standard 2013 Još...Manje\nPretpostavimo da pokrećete Office 2013 aplikaciju, kao što je Microsoft Excel, Microsoft Word ili Microsoft PowerPoint, na računaru koji koristi postavke visoke tačke po inču (TPI). Zatim, u aplikaciju umetnite aplikaciju za okno zadataka za Office. U ovoj situaciji, sadržaj aplikacije neće biti proporcionalno veličine okna zadataka.\nGreška #: 3367131 (Office15)\nPretpostavimo da pokrećete Office 2013 aplikaciju na računaru koji koristi visoku TPI postavku. Zatim umetnite aplikaciju sadržaja ili aplikaciju za okno zadataka za Office u aplikaciju. U ovom slučaju, ikona menija sa kontekstnom okvirom je skraćena.\nGreška #: 3367140 (Office15)


BH Telecom: 15. Međunarodni sajam privrede Tešanj 2019.\nU organizaciji Biznis centra Jelah-Tešanj, danas je otvoren 15. Međunarodni sajam privrede Tešanj 2019., koji se od 13. do 16. juna održava na lokalitetu DC Kraševo.\nPoznat i kao „najbrže rastući sajam“ u regionu, sajam u Tešnju je ove godine uveo brojne novitete u organizacionom smislu. Na prostoru od oko 6000 m2 zatvorenog i 12.000m2 otvorenog prostora, nastupit će izlagači iz Holandije, Italije, Njemačke, Slovenije, Hrvatske, Srbije, Makedonije, Crne Gore, Turske i BIH.\nRadi se o 300-njak renomiranih firmi iz metalskog sektora, drvoprerađivačkog, tekstilnog, sektora informatizacije i automatizacije, digitalnih tehnologija, naftni sektor, autoprodaja i prodaja radnih mašina, usluge i sl. Priliku da se predstavi imat će i Privredna komora FBiH te bankarski sektor Bosne i Hercegovine.\nDržava pokrovitelj sajma je Republika Sjeverna Makedonija a generalni pokrovitelj sajma je Vijeće ministara BiH.\nNa sajmu se očekuje prisustvo predstavnika izvršne i zakonodavne vlasti svih nivoa, predstavnici diplomatskog kora, međunarodnih domaćih organizacija, privrednika lokalne zajednice, kao i veliki broj akreditovanih novinara.\nBH Telecom će na sajmu, kao i prethodnih godina, imati svoj izlagački prostor, sa planiranom prodajom usluga iz redovne ponude. Za sve posjetioce našeg sajamskog prostora su obezbijeđeni prigodni pokloni.\nU povodu ovog značajnog privrednog događaja, u Tešnju je izvršena postavka 4G bazne stanice, koja će u značajnoj mjeri doprinjeti podizanju kvalitetu mobilne usluge BH Telecoma i u ovom dijelu Bosne i Hercegovine.


blic.rs (Ž. Dulanović) 18. новембар 2015. године Друштво Природа Коментари\nRedosled uklanjanja objekata u Rezervatu prirode za koje postoji pravosnažno rešenje u još se drži u tajnosti, a zavisiće od mogućnosti pristupa objektima\nBiće uklonjeno 11 od dvadesetak objekata za koje postoji pravosnažno rešenje, ali se spisak vikendica za rušenje u Specijalnom rezervatu prirode još drži u tajnosti.\n- Redosled uklanjanja biće utvrđen na terenu, a zavisi od lokacija na kojima su izgrađeni objekti i mogućnosti pristupa objektima - kažu za „Blic“ u Ministarstvu građevinarstva.\nPrema podacima inspekcije i čuvara prirode, na Uvačkom, Zlatarskom i Radoinjskom jezeru, bespravno je sagrađeno 246 nelegalnih objekata. Za većinu je podnet zahtev za legalizaciju, a u građevinskoj inspekciji kažu da će i one biti porušene po okončanju postupka.\nU jedinoj akciji do sada, građevinska inspekcija je pre šest godina u kanjonu Uvca porušila desetak objekata, uglavnom kamp kućica i nastrešica podignutih na državnom zemljištu. To, međutim, nije zaustavilo divlju gradnju, a zidaju se vikendice vredne po 50.000 evra i više.\n- I dalje se zida, pa godišnje u proseku podnesemo pet-šest novih krivičnih prijava protiv investitora koji često nelegalnom gradnjom potpuno menjanju izgled jezerskih obala. Nažalost, nemoćni smo da stanemo na put pojavi jer novčane kazne koje sud izriče ne deluju na divlje graditelje, pa oni nastavljaju sa radovima - kaže direktor Rezervata Uvac Branko Bjelić.\nBespravno je izgrađeno čak 246 objekata: Pogled na Zlatarsko jezero\nU opštini Nova Varoš kažu da su protiv divlje gradnje, ali da strogi režim zaštite koči dalju ekspanziji turizma.\n- Zbog toga i tražimo od države da najveći deo rezervata Uvac pređe u treću zonu zaštite, jer realno nema više osnova da ovi predeli budu u prvoj zoni gde je strogi režim zaštite. To bi stvorilo mogućnost da se na tri jezera legalizuje većina sagrađenih objekata i reši problem otpadnih voda, a odluka bi pospešila razvoj turizma - kaže predsednik opštine Nova Varoš Dimitrije Paunović.\nMada nemaju dozvolu za gradnju, tridesetak vikendica sa Kurtića livada na Zlatarskom jezeru dobiće vodu sa seoskog vodovoda koji se uz pomoć opštine Nova Varoš gradi u selu Amzići. Vikendaši su dali po tridesetak hiljada dinara na ime učešća u radovima, a voda sa vrela kod Drulovića vodenice na suprotnoj obali do njih će stići vodovodnim cevima koje su položene po dnu jezera.\nzlatarsko jezero branko bjelić vikendice


Održan online sastanak sa užim timovima nastavnika, koji će raditi na kreiranju jedinstvenih baza pitanja i odgovora, za završni ispit u okviru modularizovanih obrazovnih programa\nDatum objave: 12.04.2021 13:02 | Autor: Slavica Jovanović\nCentar za stručno obrazovanje je 08.04.2021. godine, organizovao online sastanak prethodno formiranih užih timova nastavnika srednjih stručnih i mješovitih škola, u cilju izrade baze pitanja i odgovora za završni ispit u okviru 9 modularizovanih obrazovnih programa u školskoj 2020/2021. godini: Elektroinstalater, Monter elektronske komunikacione infrastrukture, Konobar, Kuvar, Prodavač, Frizer, Modni krojač, Proizvođač prehrambenih proizvoda i Vodoinstalater. Sastanak je održan online preko aplikacije „Zoom“, a prisustvovalo je 29 nastavnika i koordinatora srednjih stručnih i mješovitih škola iz različitih gradova Crne Gore u kojima se ove školske godine sprovodi polaganje završnog ispita po modularizovanim obrazovnim programima.\nSastanak ispred Centra za stručno obrazovanje je vodila Sandra Brkanović, rukovodilac Odjeljenja za istraživanje i razvoj kvalifikacija i Slavica Jovanović, samostalni savjetnik I u Odjeljenju za istraživanje i razvoj kvalifikacija.\nNa sastanku je prikazana prezentacija o tipovima zadataka za test u kojoj su sadržane osnovne preporuke i instrukcije za izradu pitanja otvorenog i zatvorenog tipa za izradu testova.\nNakon prezentacije, nastavnicima su date instrukcije o načinu rada timova, razmjeni materijala i načinu komunikacije sa Centrom za stručno obrazovanje. Nastavnicima je u tom cilju formiran nalog u Dropbox-u, sa kojim mogu pristupiti materijalu sa pitanjima i odgovorima koje su škole proslijedile Centru za stručno obrazovanje.\nJedinstvena baza pitanja i odgovora će naknado biti poslata svim školama, nakon čega će svaka škola pojedinačno pripremati test, koji će uključivati dogovoreni broj pitanja iz zajedničke baze.\nUži timovi nastavnika će obratiti pažnju i na materijal koji treba da bude proslijeđen učenicima (Ispitni katalog modularizovanog obrazovanog programa), a iz kojeg treba da budu isključene oblasti koje su sa učenicima realizovane tokom IV klasifikacionog perioda završnog razreda.\nNovi sastanak za konsultacije Centra za stručno obrazovanje sa užim timovima nastavnika, biće održan u terminu o kojem će nastavnici naknadno biti obaviješteni.


Saradnja Projekta zapošljavanja mladih (YEP) i Grada Mostara formalizovana je u decembru 2017. godine potpisivanjem Ugovora o saradnji za realizaciju programa podrške preduzetništvu na području lokalne zajednice. Ovaj program finansiran je i realizovan zajednički u formi lokalnog partnerstva za preduzetništvo i zapošljavanje. Koncept lokalnog partnerstva podrazumijeva otvorenost za uvođenje dodatnih zainteresovanih partnera iz lokalne zajednice (javnih službi za zapošljavanje, poslodavaca, organizacija civilnog društva, obrazovnih institucija i drugih) koji imaju kapacitete za pružanje podrške preduzetništvu i zapošljavanju.\n1. Predmet poziva – Prijavom na ovaj poziv, zainteresovani aplikanti prijavljuju se za učešće u YEP inkubatoru poslovnih ideja koji se realizuje u saradnji sa Gradom Mostar\n2. Predmet poslovne ideje – za učešće u YEP Inkubatoru poslovnih ideja moguće je aplicirati sa poslovnom idejom koja kao rezultat podrazumijeva formalno osnivanje privrednog subjekta, bez obzira na formu registracije. Ograničenja u vezi oblasti ili industrija iz koje dolaze poslovne ideje su one koje nalaže zakonodavstvo. Dodatno, nisu prihvatljive poslovne ideje koje imaju negativan uticaj na ljudsko zdravlje (npr. proizvodnja, prerada ili puštanje u promet alkoholnih pića ili duhanskih proizvoda, proizvodnja koja ima značajan uticaj na zagađenje ljudske okoline i slično. U oblasti socijalnog preduzetništva, kao referentni dokument koji propisuje vrijednosti, osnovne pojmove i principe socijalnog preduzetništva koriste se Platforme za socijalno preduzetništvo RS i FBiH, razvijene od strane Federalnog zavoda za zapošljavanje i Ministarstva za rad i boračko-invalidsku zaštitu RS.\n• Fizičkim licima sa prijavljenim mjestom boravka na području Grada Mostara\n• Da imate poslovnu ideju koju želite da pokrenete i uspostavite formalni biznis ili ako posjedujete neformalnu (neregistrovanu) djelatnost i želite da je formalizujete/registrujete ili imate registrovanu djelatnost ali ne duže od 6 mjeseci


Turizam u Srbiji beleži pozitivan trend rasta: Najpopularnije destinacije Beograd, planine i banje : Nadlanu.com\nTurizam u Srbiji beleži pozitivan trend rasta: Najpopularnije destinacije Beograd, planine i banje\nObjavljeno 6. jul 2017. / 16:45:03\nU razdoblju između 1. januara i 31. maja tekuće godine ostvareno je milion i 116 hiljada dolazaka, što je za 10 posto više u odnosu na period januar-maj 2016. Tokom tog intervala broj domaćih turista dostigao je cifru od 627.000 (+7%), a posetioca iz inostranstva bilo je čak 490.000 (+15%). Za isto vreme zabeleženo je i tri miliona noćenja. Ukoliko se uzme u obzir samo poslednji mesec koji je podlegao ispitivanju, u maju 2017. broj noćenja domaćih turista bio je veći za 11,1 odsto, a broj stranaca koji su odlučili da makar jednom smeštaj potraže na teritoriji Republike Srbije porastao je za čak 15,4 posto.\nPobednik - Kalemegdan\n- Turistička organizacija Srbije veoma je aktivna na polju promocije turizma Srbije, uz podršku Ministarstva trgovine, turizma i telekomunikacija kao i Vlade Republike Srbije, a putem mera za podsticanje i unapređenje domaćeg turizma kroz dodelu vaučera za domaće turiste i putem jakih promotivnih aktivnosti na inostranim turističkim tržištima - saopštila je za naš portal Olga Baletić, PR i marketing menadžet TOS-a.\nNajveći broj poseta, ukoliko izuzmemo prestonicu, beleže planinske oblasti poput Zlatibora, Kopaonika, Tare, Divčibara, Ivanjice i Zlatara, gde je u prvih pet meseci ove godine uživalo oko 250.000 posetilaca, a zatim i banjska mesta među kojima prednjače Vrnjačka banja, Sokobanja smeštaj, Bukovička, Mataruška i banja Koviljača, a koja su do sada ukupno privukla oko 153.000 turista.\nInteresantno je da se u Beograd tokom zimskih i prolećnih dana slilo više posetilaca iz zemlje nego onih iz inostranstva, a u skladu sa tim, analiza godišnjih podataka potvrđuje da u Srbiji turizam unutar zemlje domicila još uvek neprikosnoveno prednjači u odnosu na međunarodni vid turističkih obilazaka. Novi Sad broji oko 70 hiljada poseta, Subotica značajno manje, tek 22 hiljade, Niš 37, a Kruševac, Kragujevac i Sombor zajedno oko 30 hiljada turističkih dolazaka.\nDunav - Novi Sad\nU intervalu januar-maj inostrani turisti ostvarili su ukupno 1.083.112 noćenja, što predstavlja rast od 13% u odnosu na 2016. godinu, a najviše su boravili u Beogradu, (+ 18%), zatim slede Novi Sad, Kopaonik, Zlatibor kao i Vrnjačka Banja. Među najčešćim posetiocima našli su se stanovnici iz Bosne i Hercegovine i Turske, a zatim slede i turisti iz Crne Gore, Hrvatske, Bugarske, Rusije itd.\n- Dosadašnji napori pokazali su se kao veoma pozitivni imajući u vidu rezultate koje beležimo u proteklih nekoliko godina i stope rasta dolazaka inostranih turista kao i naše rezultate u animiranju domaćih gostiju da svoj godišnji odmor ili njegov deo koriste u Srbiji. Pozitivan trend rasta dolazaka i noćenja kako kod domaćih, tako i kod stranih turista nastavljen je i ove godine. U periodu januar-maj 2017, u odnosu na isti period prošle godine, Srbiju je posetilo 10 posto više turista - zaključila je naša sagovornica.\nbanjebeogradđerdapdrvengradnisnovi sadolga baletićplaninestara planinasuboticatosturistiturizam\nHalo Travel says pre 5 godina\nImamo veliki potencijal u turizmu kad bi ulozili bar 30% novca vise od onoga koliko se danas ulaze mi bi postali pozeljna destinacija za odmor na svetskim kartama.


ĐORĐEVIĆ: Albanska strana NEOZBILJNO pristupa razgovorima! | Happy BSC portal\nNastavak pregovora u Briselu, između predstavnika Republike Srbije, na čelu sa predsednikom Aleksandrom Vučićem, i predstavnika privremenih kosovskih institucija, koje je predvodio Aljbin Kurti, još jednom je pokazao da u ovom slučaju legenda o Gordijevom čvoru nije samo simbolička, metaforična paralela o težini i složenosti problema, već je suštinska odrednica kompleksnosti spora koji decenijama opterećuje region, ali i Evropu, rekao je Zoran Đorđević član Predsedništva Srpske napredne stranke.\n- Ako se po strani ostave sve istorijske i druge činjenice koje su uticale na srpsko-albanske odnose na teritoriji Kosova i Metohije od vremena Kosovske bitke do danas i u fokus se stavi samo aktuelni, sadašnji trenutak, zaključak koji se sam nameće jeste da kosovski gordijev čvor i dalje izgleda kao nerazrešiv, kao nerešiva zagonetka, ma kako i uz bilo čije posredovanje joj se pristupilo.\nMaksimalistički zahtevi albanske strane ne doprinose tome da se pronađe trajno i sveobuhvatno, svim akterima podjednako prihvatljivo rešenje, naročito stoga što je nerealno očekivati da Srbija, kao suverena i nezavisna, međunarodno priznata država, dobrovoljno prihvati da se odrekne dela teritorije koji joj je, nazovimo stvari pravim imenom, silom oduzet.\nOsim toga, način na koji albanska strana pristupa razgovorima, praveći od njih svojevrsni igrokaz, neretko neozbiljan i neodgovoran u svojim pojavnim oblicima, i koji zapravo služi za unutrašnju političku upotrebu u njihovoj, političkim i drugim problemima opterećenoj javnosti, nije dobar put za pronalaženje rešenja. Otežavajuću okolnost predstavlja i uporno albansko nesprovođenje već postignutih dogovora, naročito neformiranje Zajednice srpskih opština, iako su i Evropska unija i SAD bili garanti da će se to dogoditi.\nTakođe, kao poseban vid pritisaka pojavljuju se i primedbe, u formi zvaničnih izveštaja određenih tela i komisija Evropske unije, u najvećem delu neutemeljene u stvarnom stanju stvari, koje se tiču vladavine prava, demokratskih procesa, stanja ljudskih prava i sloboda, nezavisnosti medija, kao i spremnosti Srbije da svoje javne politike upodobi i usaglasi sa stavovima Evropske unije, što sve zajedno nikako ne doprinosi tome da se razgovori o rešavanju kosovskometohijskog problema odvijaju u atmosferi koja bi mogla dati konačan i održiv rezultat.\nAko smo saglasni da je politika veština mogućeg, koja je to realna, moguća, na međunarodnom pravu i principima zasnovana politika koja bi, uz saglasnost i prihvatanje obeju strana, mogla dovesti do rasplitanja kosovskog gordijevog čvora, naravno, bez posezanja za „argumentom“ koji je, prema legendi, upotrebio Aleksandar Makedonski?!\nFaktičko stanje, koje je proizvod intervencije NATO snaga 1999. godine, upitno je sa stanovišta međunarodnog prava, ali je realna činjenica koja, za sada, izgleda nepromenjiva, i kao takva, mora biti posmatrana i uvažavana.\nBrojnost albanske populacije na većem delu Kosova i Metohije je nesporna, ali ona ima svoju predistoriju, decenije prisilnog iseljavanja srpskog stanovništva, što bi takođe trebalo uzeti u obzir pri pronalaženju prihvatljivog rešenja. Vekovi srpske istorije i srpskog prisustva na teritoriji Kosova i Metohije, kulturno i duhovno nasleđe i materijalna i nematerijalna svedočanstva tog prisustva su argumenti koji se moraju uzeti u obzir u bilo kakvoj vrsti razgovora, pa i pregovora, oko načina rešavanja spora.\nNe manje važna je i formalno-pravna strana problema, i po domaćem, ali što je još važnije, i po međunarodnom pravu, naročito u svetlu tumačenja prava jednog naroda na samoopredeljenje do otcepljenja, pa smo tako svedoci da se, recimo na primeru Krima, drugačije tumači i/ili negira, politikom duplih standarda, pravo jednog naroda da samostalno odlučuje o svojoj sudbini.\nOsim toga, spletom političkih i drugih okolnosti, rešavanje kosovskog gordijevog čvora je u priličnoj meri izmešteno iz Ujedinjenih nacija i delegirano u Evropsku uniju, tako da je mesto i uloga Saveta bezbednosti Ujedinjenih nacija, kao najmerodavnijeg međunarodnog tela za rešavanje sličnih sporova umanjena, a svakako nisu zanemarljiva mišljenja Rusije i Kine, kao stalnih članice SB UN, po ovom pitanju.\nNaravno, bitno je uvažiti i stavove najvažnijih i najmoćniji zemalja Evropske unije, naročito uzimajući u obzir strateško opredeljenje Srbije da bude punopravni član zajednice evropskih država, pri čemu je nužno podsetiti da ni sve članice Evropske unije nemaju isti stav po pitanju jednostrano proglašene nezavisnosti tzv. države Kosovo, što takođe predstavlja jedan od pravno vrlo važnih faktora pri pronalaženju rešenja.\nKada se sve navedeno, ali i ono što nije pomenuto a od uticaja je na problem, uzme u obzir, postaje jasno koliki je i kakav je kosovski gordijev čvor, ali još jasnije postaje to da je jedino ovakva politika, kakvu trenutno vodi rukovodstvo Republike Srbije, pre svih predsednik, Aleksandar Vučić, jedini put i način da se do rešenja dođe.\nDakle, politika razgovora, politika razmene realnih činjenica i argumenata, dijalog koji je usmeren ka kompromisu, spremnost na uvažavanje različitosti interesa uz istovremeno prihvatanjeda je ta različitost obostrana, iskrena želja da se do rešenja, u ime zajedničke budućnosti, dođe, na način koji će svačije interese podjednako zadovoljiti, ali i podjednako uskratiti. Modaliteti i forme razgovora mogu biti promenjivi, i na različitom nivou, ali moraju imati jasan strateški cilj, zasnovan na očuvanju vitalnih nacionalnih i državnih interesa Srbije i određen tako da bude dostižan, sprovodljiv i održiv u budućnosti.\nMora biti i opšte prihvaćen i podržan, od svih segmenata društva i društvenih grupa. Građani Srbije moraju da shvate da nam je potreban jedinstven i saboran stav po pitanju rešavanja problema u našoj južnoj pokrajni, i to takav koji testira realnost, koji realnost uvažava, i na osnovu toga i mudrih političkih odluka koje moraju biti donete, garantuje budućnost, pre svega Srbima koji na Kosovu i Metohiji žive, žive svakodnevno, životima koji nisu mit, nisu legenda, nego bolna svakodnevica, često ispunjena nepravdom i strahom. Naravno, zaštita našeg kulturnog i verskog nasleđa i blaga na prostoru Kosova i Metohije se podrazumeva i nužno mora činiti sastavni deo bilo kakvog, eventualnog, budućeg dogovora.\nViše nego ikad, Srbiji je potrebna sloga i razum, jedinstvo i odlučnost, spremnost da se suočimo sa posledicama pogrešnih politika koje su vođene proteklih decenija, ali i dostojanstvenost i odvažnost da ne pristanemo da pravo sile zameni silu prava.\nSvako pravo je pravo ako je univerzalno primenjivo i ako njegovo uživanje ne dovodi do kršenja nekog drugog, nečijeg drugog, bilo kog, prava. Preuzete obaveze i do sada postignuti dogovori moraju podjednako važiti za svaku od strana i ako je Srbija ispunila sve na šta se do sada obavezala međunarodni posrednici bi trebalo da insistiraju da to isto važi i za albansku stranu.\nSvako pravo koje pripada albanskom narodu, mora pripadati i srpskom, jer Kosovo i Metohija je mesto zajedničkog života, i bilo, i jeste, i biće, za generacije koje dolaze, i to bi trebalo da bude polazna osnova za obe strane u razgovorima koji tek slede - stoji u saopštenju Zorana Đorđevića.


Sportske.net - Vujošević: "Neki su hteli jeftinu reklamu"\nTrener Partizana Duško Vujošević rekao je da je zadovoljan večerašnjom pobedom nad Žalgirisom u Evroligi, ali da su pojedini njegovi košarkaši izazivali nervozu na terenu.\n"Zadovoljan sam rezultatom, a u jednom delu i igrom. Počeli smo dobro, ali je to izazvalo određenu opuštenost. Bilo je pojedinih igrača koji su hteli jeftino da se dopadnu publici i izazvali određenu nervozu", rekao je Vujošević novinarima posle utakmice.\nPartizan je u Beogradu savladao Žagiris sa 78:67 u 13. kolu Grupe "F" TOP 16 faze Evrolige.\n"Žalgiris je dobra ekipa, demonstrirali su koliko im je stalo da časno izgube, sa što manjom razlikom. Ponašali su se onako kako treba u tom nekom smislu, u svakom slučaju nisu došli ovde da se sami dobiju, to smo morali mi da odradimo. Odradili smo dobro, uvek može bolje, naš stvarni život je uvek ispod nekog mogućeg", kazao je Vujošević.\nPartizan će u svojoj poslednjoj evroligaškoj utakmici ove sezone sledećeg petka gostovati Galatasaraju u Istanbulu.\n"Imamo još veoma tešku utakmicu sa Galatasarejom, kome će i koš razlika biti bitna i tu ćemo biti izloženi velikoj opasnosti. Mislim da ćemo biti i svesni toga jer želimo da dostojanstveno završimo Evroligu", istakao je trener crno-belih.\nPartizan kolo pre kraja ima četiri pobede u svojoj grupi, a Vuojšević je kazao da je napravljen veliki uspeh u tom takmičenju.\n"Kad se podvuče linija, s obzirom na sve okolnosti, u Evroligi smo napravili veliki uspeh. Ostaje žal, da nije bilo povreda mislim da bismo se do poslednjeg momenta borili i verujem da bismo se plasirali među osam ekipa", kazao je Vujošević.\nCrno-beli će narednu utakmicu odigrati u ponedeljak, kada će gostovati Radničkom u Kragujevcu u prvom kolu Superlige Srbije.


izmeštanje pruge iz Niša : strana 2 : Južne vesti\n14:48, 13. 10. 2016.\nUsvojen Plan o pružnoj obilaznici oko Niša\n16:21, 24. 5. 2016.\nJednoglasnim usvajanjem Plana generalne regulacije obilazne pruge oko Niša na sednici Skupštine Grada stvorili su se uslovi za eksproprijaciju skoro 1.500 parcela. Ovim je, kažu u vlasti, načinjen prvi konkretan korak ka izmeštanju pruge iz centra grada.\nGotov projekat za izmeštanje pruge iz centra Niša\n11:35, 15. 4. 2016.\nPedesetak pružnih prelaza u gradu koji su odneli brojne živote trebalo bi da odu u istoriju ukoliko odbornici niške Skupštine usvoje projekat izmeštanja pruge i Plan generalne regulacije. Ministarstvo saobraćaja obećalo finansiranje radova.\nSlavković: “Izmeštanje pruge izvesno, samo je pitanje brzine”\n09:20, 11. 8. 2015.\nIako se skoro deceniju najavljuje izmeštanje pruge iz centra Niša, zamenik gradonačelnika Ljuba Slavković uverava da će se to sigurno desiti, ali kaže da sa tim može da se počne “tek za tri godine”, dok će radovi trajati još najmanje godinu i po do dve.\nZabranjena elektrifikacije pruge u centru Niša\n12:29, 26. 2. 2014.\nRepublička agencija za prostorno planiranje zabranila je elektrifikaciju pruge u centru Niša. Za socijaliste ovo znači da je njeno izmeštanje sve izvesnije.\nOdbornici ponovo jednistveni oko izmeštanja pruge\n10:29, 20. 12. 2013.\nNiška Skupština zatražila je od republičkih institucija izmenu prostornog plana i odlučila da ne dozvoli elektrifikaciju postojeće pruge u centru Niša.\nKorak bliže ka izmeštanju pruge\n14:24, 10. 12. 2013.\nNakon sastanka sa ministrom saobraćaja Aleksandrom Antićem, Narodna poslanica iz Niša Ivana Dinić kaže da je obezbeđen novac za izuzimanje zemljišta i da će oko NIša ići dvokolosečna pruga.\nPrugu iz centra Niša izbaciti iz planova\n09:15, 13. 11. 2013.\nUkoliko u Generalnom urbanističkom planu Niša pruga ne postoji, ona ne može ni da se elektrifikuje, kaže gradski većnik Srđan Vasković.\nPeticija za izmeštanje pruge iz centra Niša\n13:31, 6. 11. 2013.\nČelnici niškog odbora SPS-a otpočeli su sa prikupljanjem potpisa za izmeštanje pruge iz centra grada.\nU toku je početna faza izmeštanja niške pruge\n13:27, 5. 11. 2013.\n3. septembra napravljeni su prvi konkretni koraci sa projektom izmeštanja pruge iz centra Niša. Dokumentacija koju trenutno priprema Delegacija EU u Srbiji trebalo bi da bude gotova do marta 2015. godine.\nOpozicija za izmeštanje pruge\n01:29, 25. 9. 2013.\nNakon izjave direktora "Železnica Srbije" Dragoljuba Simonovića da se ne planira izmeštanje pruge iz centra Niša, reagovala i opozicija.\nSlavković: Pruga mora biti izmeštena\n11:14, 17. 9. 2013.\nZamenik gradonačelnika Niša Ljubivoje Slavković tvrdi da Grad Niš neće dozvoliti da se otpočne sa elektrifikacijom pruge ako istovremeno ne počne i izgradnja obilaznice oko grada.\nPruga ostaje u centru Niša\n10:12, 16. 9. 2013.\nIako je Protokol o izmeštanju pruge potpisan još decembra 2012. godine, direktor “Železnica Srbije” Dragoljub Simonović kaže da se od toga odustaje. Grad ćuti.\nProtokol o izmeštanju pruge iz centra Niša\nRadovi na izmeštanju pruge iz centra Grada možda krenu već juna 2013. godine, najavio je šef delegacije EU u Srbiji Vinsan Dežer.\nU martu projekat za izmeštanje pruge\n13:26, 7. 11. 2012.\nTender za izradu projekta kojim bi se železnički čvor izmestio iz centra Niša trebalo bi da bude raspisan u martu, rekao je zamenik gradonačelnika Ljubivoje Slavković.\nIzmešta se železnički čvor iz Niša?\n10:38, 24. 10. 2012.\nMinistar saobraćaja Milutin Mrkonjić dogovorio je sa predstavnicima Niša izmeštanje pruge iz centra grada, kažu u Ministarstvu saobraćaja.\nEU raspisala konkurs za nišku obilaznicu\n16:14, 10. 4. 2012.\nDelegacija Evropske Unije u Srbiji raspisala je konkurs za izradu projekta izmeštanja železnice iz centra Niša.\nNiš: ipak se izmešta pruga?\n18:23, 25. 8. 2011.\nIz Gradske kuće najavljeno da će se početkom naredne godine graditi 11 kilometara nove pruge od Crvenog Krsta do Proseka.\n11:50, 16. 6. 2011.\nNajveća zamerka DSS u gradskoj skupštini je što se u Generalnom urbanističkom planu vidi da se izmeštanje pruge iz centra Niša uopšte ne planira.\n15:19, 16. 7. 2010.\nGrad Niš i predstavnici Železnica Srbije potpisali sporazum kojim se planira izmeštanje 10 kilometara pruge iz naseljenih delova grada.


Press Online :: Hronika :: VLASNIK HOTELA PRESTIŽ TVRDI Čumetov brat hoće da mi otme hotel!\n20. 04. 2018. - Autor: Kurir\nVLASNIK HOTELA PRESTIŽ TVRDI Čumetov brat hoće da mi otme hotel!\nOčajne mere Bojan Radovanović juče tri sata stajao na krovu svog hotela i pretio da će skočiti jer su izvršitelji došli da ga isele zbog navodnog duga od 300.000 evra. Ovo je treći put da je to uradio od početka godine\nBojan Radovanović (49), vlasnik hotela „Prestiž“, juče je tri sata proveo na krovu ovog hotela preteći da će da skoči jer su izvršitelji došli da ga isele zbog navodnog duga od 300.000 evra.\nDrama u Bulevaru vojvode Mišića 24 počela je juče posle sedam sati, kada je u hotel došao sudski izvršitelj. Ubrzo su se oko hotela rasporedili policajci, pregovarači MUP, vatrogasci i ekipa Hitne pomoći. Radovanović je za to vreme šetao po krovu, povremeno sedao i pio vodu, a na sebi je imao majicu s likom predsednika Aleksandra Vučića.\nPresvukao se u odelo\nPosle nešto više od tri sata, kada su izvršitelji otišli, on je sišao sa krova, presvukao se u odelo i potom za Kurir objasnio zašto je po treći put od početka godine pretio da će skočiti s krova svog hotela. Podsetimo, Radovanović je istu stvar uradio krajem januara i početkom marta ove godine.\nKako je rekao, na krov se popeo zbog problema koje ima s Novakom Buhom, bratom svedoka-saradnika Ljubiše Buhe Čumeta, i njegovim kumom Draganom Silićem, koji žele da mu uzmu hotel.\n- Odlučio sam se na ovaj potez jer sam morao životom da branim imovinu svoje porodice. Oni su sa izvršiteljima mimo zakona pokušali da uđu i otmu imovinu moje porodice i mene. Sve pravne načine smo iscrpli, već tri godine postoji postupak i dok se vodi postupak, oni paralelno pokušavaju da mi otmu imovinu. Ja sam doktor ekonomskih nauka, neosuđivan, nisam pravnik, ali sam od muke morao da naučim pravne zakone - rekao je juče Radovanović.\nČetiri puta dolazili\nOn je prethodno objasnio da je od Buhe i Silića pozajmio 300.000 evra, a vratio 500.000, ali da su mu oni tražili ukupno 916.000. Ispričao je i da pokušavaju da mu otmu hotel još od 2014. godine, kada su prvi put upali u objekat.\n- Bolje da hotel ostane mojoj porodici nego da ga otmu! Ja njih ne mogu da plašim, oni dolaze četiri puta mimo zakona i ja nemam šta drugo da uradim - dodao je Radovanović.\nHotel je postao predmet spora između Radovanovića, koji je još uvek vlasnik, kada je pozajmio novac od Dragana Silića, a kao garanciju da će isplatiti dug u ugovoru je naveo hotel. Silić je, da bi pozajmio novac Radovanoviću, isti pozajmio od Novaka Buhe, u zamenu za pravo ubiranja zarade od hotela u slučaju da mu novac ne vrati.\nMalverzacije sa stanovima\nNA OPTUŽNICI ZA KOSOVO\nBojan Radovanović optužen je sa Nebojšom Čovićem i još nekoliko osoba pred Specijalnim sudom u Beogradu. Oni se terete da su od 2003. do 2005, zloupotrebama tokom izgradnje stambenih objekata na Kosovu, koji nikad nisu izgrađeni, prisvojili više od 850 miliona dinara.\nNekadašnji predsednik FK BASK i Novi Pazar, član UO FK Partizan\nU decembru 2011. bio uhapšen zbog sumnje da je oštetio Unikredit banku za 4,8 miliona evra\nKao jedan od pomoćnika direktora DIPOS bio pod proverama zbog mahinacija u tom preduzeću\nMediji su pisali da je umešan u malverzacije oko zemljišta u Miljakovačkoj šumi\nDovođen u vezu s brojnim malverzacijama sa građevinskom i fudbalskom mafijom


Politika arhiva vesti 23.11.2018 - Naslovi.net\n"Nagoveštaj mogućih novih nasilnih akcija PR na severu"\nUpad i hapšenja koja su jutros izveli pripadnici Rosu na severu Kosova predstavljaju opasan potez kojim se veoma zaoštrava situacija, izjavio je Milovan Drecun. Predsednik skupštinskog odbora za KiM Milovan Drecun je dodao da je to i nagoveštaj… »\nVesti online: Han: Potrebno hitno smiriti situacijuNovi magazin: Vučić: Provokacije Prištine ugrožavaju bezbednost Srba na Kosovu i mir u regionujoš 9 povezanih\nTirana -- Vlada Albanije izjasnila se protiv odluke privremenih prištinskih vlasti da poveća porez na robu iz centralne Srbije i BiH za 100 odsto. Albanski ministar finansija, Arben Ahmetaj, smatra da takva odluka nije dobra ni za Prištinu ni za… »\nRTS: Mustafa: Poreske mere Prištine populističkeMondo: Haradinaj ambasadorima: Odluka na snazi do priznanja!još 9 povezanih\nTači u tišini prati događaje na severu Kosova\nPRIŠTINA - Tri dana od odluke vlade tzv. Kosova da poveća porez na robu iz Srbije i BiH za 100 odsto, današnjih protesta Srba i hapšenja u Kosovskoj Mitrovici, predsednik privremenih kosovskih institucija, Hašim Tači, se nije oglasio, što, kako… »\nMondo: A Tači? Kosovski mediji: Zakasnela reakcijaVesti online: Expres: Tači u tišini prati događaje na severu Kosovajoš 5 povezanih\n23.11.2018 Politika, izvori


LOŠE PROGNOZE: Bez posla bi moglo da ostane 47 miliona Amerikanaca | Ekspres.net\nTo bi bila najviša stopa nezaposlenosti od 1948. godine od kada se zvanično vodi ova statistika, navodi USA Tudej. Dodaje takođe da je tokom Velike depresije ta stopa bila oko 25 procenata.\nPovezane vesti – BEZOS NUDI POSAO: “Radite sa nama dok se ne vratite na svoje radno mesto”\n“Ovo su vrlo velike cifre prema istorijskim standardima, ali je i ova situacija jedinstven šok koji se razlikuje od bilo kojeg drugog koji je američka ekonomija doživela u poslednjih 100 godina”, napisao je ekonomista FED-a Migel Farija -e- Kastro u blogu objavljenom na veb sajtu FED-a.\nFarija napominje da u analizu nije ukalkulisana projekcija broja radnika koji možda više neće biti uključeni u kategoriju radne snage što bi rezultiralo smanjenjem osnovne stope nezaposlenosti.\nPovezane vesti – Google pomaže sa 340 miliona dolara mala i srednja preduzeća\nEkonomisti koje je anketirala kompanija Dau DŽons predviđaju da će se kontigentu nezaposlenih ove nedelje pridruži još 2,65 miliona ljudi.\n“U OZBILJNOJ SMO SITUACIJI”: Roleks obustavlja proizvodnju na 10 dana SVE POLAKO STAJE: Fabrike automobila obustavljaju proizvodnju Kako su kompanije preusmeravale svoju proizvodnju zbog borbe protiv korone JOŠ 14 NOVOOBOLELIH: U Srbiji ukupno zaraženo 149 ljudi


Jugović traži da se objave saznanja o prijetećim porukama koje je dobijao (VIDEO) - Televizija K3\nNačelnik opštine Pale Boško Jugović rekao je danas da je zatražio od Policijske uprave Istočno Sarajevo da javnosti predoči sva zvanična saznanja o slučaju prijetećih SMS poruka koje je dobijao i saopšti u kojoj je fazi njihovo rasvjetljavanje.\n“Od Policijske uprave insistiram da se otkrije počinilac i da kažu kod kog postupajućeg tužioca se nalazi predmet. Lica koja su to počinila su identifikovana, a ja tražim i da se otkrije njihov identitet”, rekao je Jugović na konferenciji za novinare.\nOn ističe da će, bez obzira da li će biti osnova da se pokrene krivična prijava, pokrenuti privatnu tužbu protiv tih lica, jer postoji osnovana sumnja da su se neka od njih nalazila na listi SDS-a za odbornike.\nReagujući na razne spekulacije koje, kako je rekao, kreiraju i podgrijavaju predstavnici opozicije, prvenstveno SDS-a, bespotrebno dižući tenzije i unoseći nemir među građane, Jugović je poručio da “neće dozvoliti da od njega kriminalca prave lica koja su ovu opštinu ostavili u provaliji sa dva miliona KM finansijskog minusa”.\nOn kaže da je prethodne dvije godine bio izložen prijetećim porukama i da su policijski službenici, shodno svojoj procjeni, u određenom periodu pružali zaštitu njemu i njegovoj porodici.\n“S obzirom da se opozicioni `politički majstori`, koji nisu kompetentni niti imaju uvid u zvanična saznanja, sada trude da mene i druge koji su bili izloženi prijetnjama predstave kao manipulatora koji je, tobož, sam sebi prijetio, od Policijske uprave Istočno Sarajevo i nadležnog tužilaštva očekujem da bez odlaganja javno saopšte relevantne činjenice o cijelom slučaju”, rekao je Jugović.\nOn navodi da su ga stalne zamjene teza i priče o poštovanju zakona od onih koji su se višestruko ogriješili o zakon i pod lupom su istražnih organa, opredijelile da reaguje na ovaj način.\nJugović kaže da je uvjeren da velika većina građana Pala jasno može da prepozna da su “agresivni medijski nastupi ovdašnje opozicije tek najobičniji spin kojim se pažnja javnosti želi usmjeriti u pravcu koji je suprotan od suštinskog napretka ove sredine na svim poljima”.\nOn ističe da građani Pala nisu zaboravili ni kome je prijećeno, ni čijim političkim predstavnicima su paljena vozila, te izrazio uvjerenje da će to uskoro zvanično objelodaniti oni koji su za to nadležni.\nJugović kaže da su “aktuelni opozicioni `zaštitinici zakona` iza sebe ostavili pustoš i milionsku provaliju u opštinskom budžetu, kao i niz drugih `repova` i problema, sa kojima se aktuelna opština uprava borila i izborila kako bi lokalnu zajednicu vratila u red izrazito razvijenih opština”.\nNapominjući da je opštinska uprava uložila u 31 investicioni objekat, od kojih su neki kapitalni, Jugović je rekao da se nada da građani nisu zaboravili na odlaganje opasnog otpada i svakodnevni dim sa gradske deponije, jer je to potvrda da su održali riječ i još na početku mandata riješili taj problem.\n“Rekonstruisali smo na desetine ulica, uljepšali zgradu opštinske uprave, učestvovali u razvoju Jahorine, obnovili spomen-obilježja iz odbrambeno-otadžbinskog rata, pomogli poljoprivrednike i preduzetnike, sportiste i studente, radnike u obrazovanju i kulturi, veliki broj građana po pojedinačnim zahtjevima…”, rekao je Jugoviić.\nOn je izrazio uvjerenje da su uradili dobar posao i da ih nikakvi spinovi neće usporiti i zaustaviti u nastojanjima da budu još bolji i urade još više za Pale i građane ove lokalne zajednice.\n“A opozicionim `dobročiniteljima` i `brižnim čuvarima` transparentnosti i zakonitosti, a i narodnih para, poručujemo da građanima, za početak, objasne na koji način, po kojoj proceduri, na osnovu kojih kriterijuma, od čijeg novca i za kakve potrebe je kupljena donedavno komercijalna OSM TV, kako se zatvara finansijska konstrukcija od 600.000 KM za koliko je, navodno, Grad Istočno Sarajevo kupio ovu televiziju”, rekao je Jugović.\nOn kaže da se u slučaju razrješenja direktora Kulturno-sportskog centra Pale, što je posljednje navodno bezakonje koje mu spočitavaju lokalni prvaci SDS-a, rukovodio jasnom procedurom koja upućuje na to da to nije pitanje koje rješava Upravni odbor, već Skupština opštine Pale.


Subotica predstavnik Srbije u tri nove transnacionalne sertifikovane kulturne rute\nBack KULTURA KULTURNA BAŠTINA Subotica predstavnik Srbije u tri nove transnacionalne sertifikovane kulturne rute\nponedeljak, 05 maj 2014 09:58\nTuristička organizacija i Turistička zajednica Subotice obavestili su da se njihov grad našao u dve od tri nove sertifikovane evropske kulturne rute što je veoma značajno za turizam Subotice, Vojvodine i Srbije.\nNa sastanku Proširenog parcijalnog sporazuma, kroz koji Savet Evrope sprovodi program Kulturnih ruta, 11. aprila ove godine u Luksemburgu, odlučeno je da se dosadašnjih 26 sertifikovanih kulturnih ruta Saveta Evrope prošire sa još tri. Za nove evropske Kulturne rute, uz Via Habsburg, proglašene su i rute: Mreža evropskih gradova secesije (koje je Subotica punopravni član od januara 2013. godine) i ATRIUM – Ruta arhitekture totalitarnih režima 20. veka (inicijator i realizator projekta u Subotici je Fond turistički klaster mikroregije Subotica-Palić).\nUz ove dve rute, Subotica, odnosno Subotička sinagoga, se nalazi i na sertifikovanoj Evropskoj ruti jevrejskog nasleđa (od 2011. godine).\nU sve tri transnacionalne rute, Subotica je jedini predstavnik Srbije.\nTuristička organizacija i Turistička zajednica Grada Subotica i ovim putem izražavaju zadovoljstvo i ponos što su uspeli u nastojanjima da sa kolegama iz drugih subotičkih institucija i preduzeća doprinesu da se Subotica nađe na sertifikovanim evropskim kulturnim rutama.


Superliga Srbije: Fudbaleri Zvezde pobedili Mladost (4:1) – Sport\nFudbaleri Crvene zvezde pobedili su na svom terenu u Beogradu Mladost iz Lučana sa 4:1, u utakmici 28. kola Super lige Srbije.\nMladost je povela na stadionu „Rajko Mitić“ golom Saše Jovanovića u 34. minutu, a posle pet minuta izjednačio je Nemanja Milunović. Zvezda je povela samo minut kasnije pogotkom Gelora Kange, a treći gol postigao je Milan Pavkov u 45. minutu.\nKonačan rezultat postavio je Veljko Nikolić pogotkom u 52. minutu.\nTo je bila 16. uzastopna pobeda u prvenstvu Zvezde, posle koje ima 80 bodova, devet više od drugoplasiranog Partizana.\nCrveno-beli su jedina neporažena ekipa u ligi.\nMladost nema pobedu u poslednje četiri utakmice, a posle 11. poraza zauzima 13. mesto na tabeli sa 33 boda.\nU nedelju se igraju preostale utakmice 28. kola Super ligi Srbije: Mačva-Čukarički, Novi Pazar-Proleter, Rad-Radnik i Vojvodina-Indjija, a zatim sledi dvonedeljna pauza zbog obaveza reprezentacije u kvalifikacijama za Svetsko prvenstvo 2022. godine.\nDomaći fudbal, Fudbal, VestiFK Crvena zvezda, FK Mladost Lučani


Трамп „испрозивао“ Хилари\nPredsednik SAD Donald Tramp optužio je svoju bivšu rivalku Hilari Klinton da krivicu za svoj gubitak na izborima u toj zemlji nalazi u svakome osim u sebi, nakon što je ona iznela do sada najozbiljniju optužbu na njegov račun, navodeći da sumnja u umešanost Rusije u Trampovu predsedničku kampanju, prenele su agencije.\nTramp je sada oživeo stari nadimak demokratske kandidatkinje navodeći putem Tvitera da „nepoštena Hilari Klinton sada krivi svakoga osim sebe, odbija da kaže da je bila užasan kandidat“.\nPretpostavlja se da je Tramp ovo objavio kao odgovor na izjavu Hilari Klinton na konferenciji u Kaliforniji gde je detaljnije govorila o predsedničkoj kampanji 2016.\nKako je preneo Rojters, ona je tom prilikom navela da sumnja da su ljudi koji su vodili Trampovu kampanju davali smernice ruskoj vladi za propagandu u toku prošlogodišnje predsedničke kampanje u Americi.\nOna je navela da je ruska vlada nameravala da širi dezinformacije o njoj, ali da nije mogla da zna kako da te informacije upotrebe protiv nje „osim ako nije dobijala smernice“.\nNa pitanje da li pod tim podrazumeva da su je usmeravali Amerikanci, ona je odgovorila potvrdno. „Smernice su davali Amerikanci i ljudi koji su imali podatke i rezultate glasanja“, izjavila je Klintonova u Kaliforniji.\nMediji su „preterali“\nOna je uporno tvrdila i da nije „ništa“ nasledila od Demokratske stranke, kao i da su mediji preterali izveštavajući o njenom korišćenju privatnog mejl servera za vreme njenog mandata kao državnog sekretara.\n„Preuzimam odgovornost za svaku odluku koju sam donela, ali to nije razlog zbog kog sam izgubila“, rekla je Klinton.\nKada je voditeljka upitala da li smatra da je Tramp iza toga, ona je odgovorila potvrdno. Pri tome smatra da je najvidljiviji primer (navodne) koordinacije Trampa i Rusa bilo to što su mesec dana pred izbore ukradeni mejlovi šefa njenog izbornog štaba, pa objavljeni preko Vikiliksa i to neposredno pošto je objavljen inkriminišući video-snimak Donalda Trampa kako vulgarno govori o ženama.\nPo Klintonovoj, Rusi su u tom trenutku bili spremni, imali su plan i dobili su zeleno svetlo, odnosno znak da bi Trampova kampanja mogla propasti, pa je trenutak da objave hakovane mejlove njenog štaba.\nPutin o svađi u SAD\nGovoreći o odnosima Rusije i SAD, Putin je ovih dana poručio „da će biti lakše kada prethodna vlast prihvati poraz“.\n– Strana koja je izgubila izbore u SAD mora da prihvati poraz, tek tada će Moskvi i Vašingtonu biti lakše da sarađuju – kaže Putin, koji smatra da oni koji su izgubili izbore (Klintonova) žele sebi i drugima da dokažu da je njihova politika bila ispravna, da nisu krivi za ovakav ishod, da ih je neko treći izigrao. Dodao je da oni sami između sebe mogu da dokazuju ko je bolji, a ko pametniji – nema potrebe mešati u taj proces treće zemlje.


Emotivno pismo Luke Jovića: Ja sam samo još jedan klinac... - Admiral Bet SPORT\nEmotivno pismo Luke Jovića: Ja sam samo još jedan klinac…\nNemanja Đorđević Posted on 5. juna 2019. 20:55 5. juna 2019. 21:05\nLuka Jović ispunio je u utorak san miliona dečaka postavši novi napadač madridskog Reala.\n"Kraljevići" su za njegov dolazak iz Ajntrahta iz Frankfurta platili 60 miliona evra, bez bonusa, čime je nekadašnji učenik Crvene zvezde postao najskuplji Srbin u istoriji.\nBundesligaš sa Majne napravio je fenomenalan potez kada je, prilikom sklapanja ugovora o pozajmici, ubacio klauzulu da može da ga otkupi za svega sedam miliona, a on im na povrenje uzvratio sa 36 pogodaka i devet asistencija na 75 mečeva.\nEkspresno je postao ljubimac navijača, ali i najtraženiji napadač Evrope, a sada je odlučio da se od njih oprosti emotivnom porukom na Instagramu.\nDragi navijači Ajntrahta, kao što ste mogli da pročitate, odlučio sam da postanem novi igrač Real Madrida, a želim da iskoristim ovu priliku i da ove redove posvetim vama.\nZaista sam uživao u ove dve sezone u Ajntrahtu, gde sam upozano mnogo odličnih ljudi i imao priliku da igram za fantastičan klub, klub koji upravo vi činite posebnim.\nMožemo biti ponosni onime što smo postigli, a sigurno je da nikada neću zaboraviti naše partije i vašu podršku u Ligi Evrope! Naravno, stvar koja se sama po sebi ističe jeste trijumf u Kupu Nemačke prošle godine u Berlinu.\nUpravo zbog svega navedenog, nije mi nimalo lako da vas napustim…\nIpak, odlazak u Real Madrid otvara mi "ogromna vrata" i pruža mi mogućnost da postanem još bolji fudbaler.\nSvako dete ima san da jednog dana zaigra u takvom klubu, a meni se taj san ostvario.\nZa kraj, želim još jednom da vam se zahvalim na svemu, ali pre svega na pruženoj prilici da napredujem kao osoba. Zauvek ćete imati mesto u mom srcu.\nTagovi : ajntraht frankfurt, luka jović, pismo, real madrid, srbija\nAleksandri srpski derbi sa Olgom u Hrvatskoj\nFMP nakon drame izborio majstoricu - serija se vraća u "Pionir"


MyCity » IT dešavanja u svetu » Epl podneo tužbu i protiv Motorolinog Zuma u Evropi\nPoslao: 13 Avg 2011 04:27\nEPL (APPLE) JE U EVROPI KRENUO ne samo protiv Samsungovog tabličnog računara Galaksi Tab 10.1 (Galaxy Tab) već napada i Motorolin računar Zum (Xoom).\nNjegova tužba podneta u Nemačkoj koja je dovela do toga da je u Evropskoj uniji zabranjena prodaja Samsungovog računara, sadrži i referencu na odvojenu tužbu protiv Motorolinog modela Zum.\nStručnjak za patentnu problematiku Florijan Miler, pronašao je original tužbe podnete u Diseldorfu i u njoj otkrio da Epl pominje kako je podneo tužbu i na dizajn Motorolinog Zuma koji koristi operativni sistem Android. Međutim, nije jasno da li Epl traži zabranu koja bi odmah sprečila Motorolu da svoj računar uveze u Evropu.\nMotorola je saopštila da se tu radi i odgovoru na njenu tužbu podnetu u aprilu u kojoj optužuje Epl za kršenje njenih patenata. „Epl je odgovorio tako što je u Nemačkoj tužio Motorolu za kršenje svojih patenata uključujući i patentirani dizajn“, navodi Motorola. „Mi smo proanalizirali Eplove navode i smatramo da su neosnovani, tako da ćemo odlučno braniti dizajn sopstvenih proizvoda.“\nEpl se nije odazvao na molbu da prikomentariše ovu izjavu.\nIzvor i nastavak: http://www.mikro.rs/main/index.php?q=vest&ID=15274\nUkupno su 791 korisnika na forumu :: 49 registrovanih, 8 sakrivenih i 734 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _Sale, A.R.Chafee.Jr., amonsrb, babaroga, Botovac, branko7, Brot, cincarin, Cirkon, CrniGavran, DENIRO, djboj, Djokkinen, Doca, dragon986, Drug pukovnik, goxin, hatman, HrcAk47, ILGromovnik, ivan1973, MarKhan, mercedesamg, Mercury, mihajlot2013, milos.cbr, miodrag, Mirage 2000N, Mixelotti, moonshine, mrvica78, pedja.st, repac, rodoljub, S-lash, sakota79, Sirius, Skywhaler, Snorks, Srki94, stegonosa, Tas011, theNedjeljko, Trpe Grozni, uros, vasa.93, Vlada1389, vlahale, vlvl


S&T - Upravljanje SAP informacionim sistemom korisnika\nUpravljanje SAP informacionim sistemom korisnika\n- Služba korisničke podrške (Service desk)\n- Podrška prvog i drugog nivoa (1st and 2nd level support)\n- Kontinuirano održavanje i unapređenje rešenja\n- Kontinuirano uvođenje promena\nSAP usluge upravljanja informacionim sistemima (SAP Managed Services) koje nudi S&T osiguravaju eksterno održavanje i implementaciju poslovnih rješenja. Tako izdvojene usluge upravljanja prilagođene su specifičnim potrebama korisnika. Naš portfolio usluga koji obuhvata razvoj softvera, stručna znanja o proizvodima i profesionalne savetodavne usluge, temelji se na višegodišnjem iskustvu. Naši korisnici dobijaju brojne prednosti od ovih prvoklasnih, integrisanih softverskih usluga.\nSlužba korisničke podrške (Service Desk)\nSlužba podrške za korisnike (service desk) predstavlja centralno mesto kontakta za sva pitanja i reagovanja, a glavne karakteristike su joj:\nRaspoloživost 24 sata dnevno, 7 dana u nedelji\nPreusmeravanje upita odgovarajućim stručnjacima\nPružanje ažuriranih povratnih informacija o statusu obrade\nRealizacija definisanih vremenskih rokova\nPripremanje izveštaja za klijente\nPodrška prvog i drugog nivoa (1st and 2nd level support)\nS&T osigurava svojim korisnicima podršku prvog i drugog nivoa (1st and 2nd level support) posredstvom help deska i portala. Jedan od naših najvažnijih zadataka je pomoći korisnicima u rešavanju problema vezanih za informacionu tehnologiju, a u zavisnosti od složenosti upita određuje se najadekvatnija vrsta podrške.\nKontinuirano održavanje i unapređenje\nKontinuirano održavanje SAP softvera optimizuje radne tokove/arhive i pomaže u praćenju podataka vezanih za transakcije. Stalno unapređenje instaliranih rešenja poboljšava postojeće procese i strukture i osigurava bolja prilagođenja procesima.\nKontinuirano uvođenje promena\nImplementacija novih SAP funkcionalnosti i komponenti od velike je važnosti zbog usklađivanja s novim verzijama rešenja i praćenja novih IT trendova. Saradnja s našim konsultantima osiguraće vam kontinuiranu implementaciju funkcionalnih nadogradnji.\nU sklopu upravljanja korisničkim uslugama S&T vam dodeljuje menadžera korisničkih usluga (customer services manager) koji pomaže u koordiniranju SAP usluga i upravljanju pripremom i implementacijom usluga. Naš tim zadužen za vođenje projekata vodi računa o tome se sve SAP usluge upravljanja informacionim sistemima (SAP Managed Services) sprovode glatko i na potpuno zadovoljstvo korisnika.\nOptimizacija postojećih poslovnih procesa i povećanje produktivnosti i poslovnih rezultata od sve veće su važnosti za firme. SAP hosting optimizuje postojeće poslovne procese i IT sisteme kao i infrastrukturu kako bi se povećala konkurentska prednost. S&T-ovi stručnjaci pružaju pravovremene hosting usluge “na zahtev” kako bi pomogli korisnicima da izvuku maksimalnu vrednost iz implementiranog SAP rešenja.


Vejvoda: Srbija živi od Evropske unije - European Western Balkans\nIvan Vejvoda; Foto: Medija centar Beograd\nBEOGRAD – Spoljno-politički stručnjak Ivan Vejvoda je ocenio da Srbija živi od trgovine sa Evropskom unijom i razvojne pomoći koju od nje dobija i da bi političari u Srbiji o tome trebalo češće da javno govore.\nMi živimo od Evropske unije – od njene razvojne pomoći i od trgovine s njom, a robna razmena sa Rusijom ni slučajno ne može da se približi onoj sa Evropskom unijom, rekao je Ivan Vejvoda koji radi kao istraživač u Institutu humanističkih nauka u Beču.\nVejvoda je u intervjuu za Novi Magazin ocenio da je ključno ne samo ponavljanje strateškog, prioritetnog pravca ka EU nego i ozbiljno pojačanje rada na demokratskim institucionalnim i strukturnim reformama.\nKada govorimo o Srbiji i, uopšte, o regionu Zapadnog Balkana, mislim da će kada dođe trenutak za glasanje o ulasku u Evropsku uniju većina biti “za”, dodao je Vejvoda.\nOn smatra da građani zdravorazumski znaju da, bez obzira na stanje u Uniji, ona ipak pruža viši nivo izvesnosti, bezbednosti i prosperiteta nego ako se ostane izvan te grupacije od pola milijarde ljudi.\nUpitan da li rešenje kosovskog čvora može da poremeti to opredeljenje, Vejvoda je ukazao da je mnogima u Srbiji posle Kumanovskog sporazuma 1999. bilo jasno da je situacija sa Kosovom, stvarnost Kosova, bitno drugačija nego što je bila pre NATO bombardovanja – da je Srbija poražena u ratu i da je morala da napusti Kosovo sa celokupnom državnom administracijom.\nKonstatujući da su od 2000. vodeći političari, poput Borisa Tadića i Tomislava Nikolića, jasno govorili da Srbija ne vlada Kosovom, Vejvoda je rekao da mu se čini da je sada ponovo situacija u kojoj predsednik i rukovodeća stranka shvataju da moraju da se suoče s realnošću.\nZoran Đinđić je, kao što je poznato, 3-4 meseca pre ubistva izneo predlog sa nekoliko scenarija jer je bio svestan da to pitanje treba što pre rešiti, napomenuo je Vejvoda.\nUpitan da li puna normalizacija odnosa znači razmenu ambasadora, Vejvoda je odgovorio: “Verovatno u jednom trenutku to znači to, pitanje je kada i kako?”.\nNa pitanje da li bi se to desilo pre ili posle ulaska u EU, Vejvoda je rekao da bi to verovatno bilo “u trenutku otvaranja kapije Unije, to je poslednji trenutak”.\nRecimo, Irska je morala da menja svoj Ustav u trenutku ulaska u Evropsku uniju jer je u njemu pisalo da će Severna Irska jednog dana biti pripojena Republici Irskoj. I to je moralo da se izmeni, zaključio je Vejvoda\nEvropska unijaIvan VejvodaSrbija\nAlbanski predsednik Meta u poseti Srbiji


Narko bos iz Trebinja imao više identiteta-Povezuju ga sa Kašćelanom i Koraćem\nNaslovna Hercegovina Narko bos iz Trebinja imao više identiteta-Povezuju ga sa Kašćelanom i Koraćem\nBožidar Božo Ratković iz Trebinja, uhapšen je u Argentini u velikoj policijskoj akciji kao jedan od vođa balkanskog kartela, a tereti se da je pokušao da prošvercuje velike količine kokaina iz Južne Amerike u Evropu.\nNa paketima kokaina pronađene su slike čuvenog kriminalca Al Kaponea i meksičkog narko-bosa Nemecija Ruben Osegvere Servantes, zvanog El Menčo.\nRatkovića su policijski inspektori pratili devet mjeseci, a uhapšen je kad je pokušao da iz Argentine pobjegne u Boliviju. Osim njemu, lisice na ruke stavljene su i njegovom prvom saradniku, navodno državljaninu Srbije, Draganu R, pripadnicima klana, ali i advokatu.\nOn je poznat je po nadimku Božo, ali je koristio i kodno ime Brale, što je otkriveno prilikom njegovog hapšenja 2010. godine. Tada se teretio za šverc 500 kilograma kokaina koji je zaplijenjen 2008. godine u Amazoniji.\nIstražioci su tada saznali da je Božidar Ratković rođen 6. januara 1966. godine u Trebinju, ali je koristio identitet Gorana Simića s datumom rođenja 14. oktobar 1968. godine, sa pasošem broj 3012331, s kojim je nekoliko puta putovao u Kolumbiju, Brazil i druge zemlje, prenose mediji.\n“Kad je uhapšen u Brazilu, koristio je nadimak Doktor i lažno ime Slobodan Njegić, pod kojim je čak i bio zatvoren u jednom zatvoru, sve dok analize otisaka nisu pokazale da mu je pravo ime Božidar Ratković”, navode mediji.\nZanimljivo je da je ime Slobodan u lažnim dokumentima postalo gotovo najpopularnije ime.\nLažni pasoš sa imenom Slobodan Perić posjedovao je i navodni vođa kavačkog klana Slobodan Kašćelan, ali i Filip Korać koji se zvao Slobodan Koralija. Inače, Korać je u Hrvatskoj nedavno uhapšen upravo zbog falisfikovanih dokumenata.


Skupština Srbije usvojila je prethodne sedmice izmene Zakona o upravljanju aerodromima.\nTime su se stekli uslovi da se sedište preduzeća "Aerodromi Srbije" preseli u Niš, kako je ranije najavljeno iz Ministarstva građevinarstva, saobraćaja i infrastrukture.\nPrema rečima direktora privrednog društva ‘Aerodromi Srbije‘ Mihajla Zdravkovića, ostalo donošenje internih akata, te da ce celokupan proces preseljenja ‘Aerodroma Srbije‘ u Niš biti završen do kraja maja meseca.\nKada je o planovima za niški aerodrom reč, Zdravković napominje da se najvažniji planovi pre svega tiču poboljšanja kvaliteta prihvata i otpreme vazduhoplova u smislu završetka "ILS" sistema.\n"Komfort putnika je nešto na čemu moramo raditi. Terminalna zgrada mora da dobije jedan novi izgled. U toku je izrada tehničko-projektne dokumentacije. Time bi se stvorili novi uslovi za putnike", ističe Zdravković za RTS.\nZdravković medjutim nije precizirao kada će početi radovi na proširenju i modernizaciji niškog aerodroma, te da je za sada u toku samo izrada tehničko-projektne dokumentacije.\nRanije najavljeni izgled rekonstrukcije niškog aerdroma\nPodsetimo, zgrada terminala na aerodromu napravljena je osamedesetih godina, a do danas veoma je malo uloženo u njenu modernizaciju i porišrenje. Ministarka saobraćaja, Zorana Mihajlović je 2017.godina tokom svoje posete niškom aerodromu najavila da će do 2020. godine “Konstantin Veliki” dobiti kontrolni toranj, ciju izgradnju finansira SMATSA , te obećala duplo prošireni terminal, za koji će, kako je tada najavila, Vlada Srbije uložiti 6,5 miliona evra.\nZdravkovic je takodje naglasio da se na niškom aerodromu intezivno radi na pripremanju linija od javnnog interesa, čiji se početak očekuje u julu i to ka 12 novih destinacija koje je država proglasila od javnog interesa, o kojima smo ranije pisali.\nReč o linijama ka Nirnbergu, Frankfurtu, Baden Badenu, Hanoveru, Fridrihshafenu, Salcburgu, Budimpešti, Geteborgu, Bolonji, Rimu, Ljubljani i Tivatu.\nPrema njegovim rečima, ime kompanije koje ce saobraćati na ovim linijama, znaće se narednih dana, te da ce linije krenuti u periodu od 1. do 30. jula.\nSpekuliše se da je osnovu ponudjenih uslova i destinacija, jedino kompanije Wizz Air i Air Serbia ispunjavaju uslove subvencije.


Uručeno pet Velikih šampionskih pehara\nNa Novosadskom sajmu, danas su uručena priznanja za kvalitet u robnim grupama pčelinji proizvodi i oprema za pčelarstvo, proizvodi od voća i povrća, voćni sokovi, supe, začini i dodaci jelima, mineralne vode, osvežavajuća bezalkoholna pića, kafa i čaj.\nVelike šampionske pehare poneli su TIMOMED Knjaževac - za vrhunski kvalitet meda i dijetetskih proizvoda na bazi meda, SZTR MEDENA PLUS, Mehovine - za kvalitet opreme za pčelarstvo, VITAMINKA, Banja Luka, Republika Srpska - za vrhunski kvalitet ocenjenih proizvoda u grupi proizvodi od voća i povrća. Istim priznanjima nagrađeni su i VITINKA, Zvornik - za vrhunski kvalitet ocenjenih proizvoda u grupi mineralne vode i obp, kafa i čaj i KAFA DOBRO JUTRO, Novi Sad - za vrhunski kvalitet ocenjenih proizvoda u grupi mineralne vode, OBP, kafa i čaj.\nSrebrnim šampionskim peharima nagrađeni su Pčelarska farma „Jović Tomislav i Milena“, Užice - za vrhunski kvalitet dijetetskih proizvoda na bazi meda i meda i VAJATI – LOGISTIKA, Guča - za visok kvalitet ocenjenih proizvoda u grupi proizvoda od voća i povrća.\nUručeno je i 10 Pehara Novosadskog sajma, kao i brojne povelje, plakete, diplome i medalje.\nOcenjivanje kvaliteta proizvoda je organizovano u susret 86. međunareodnom poljoprivredno sajmu koji će biti održan od 11. do 17. maja.


8. oktobar 2013. Sednica učeničkog parlamenta\nUtorak, 8. oktobar 2013.\nU Narodnoj skupštini održana sednica učeničkog parlamenta u okviru manifestacije Dečja nedelja\nU Domu Narodne skupštine danas je održana sednica učeničkog parlamenta, u okviru manifestacije Dečja nedelja koja se, i ove godine, tradicionalno obeležava u prvoj nedelji oktobra.\nSednici su prisustvovali učenici osnovnih i srednjih škola iz 25 gradova Srbije, predstavnici đačkih parlamenata, školskih saveta roditelja, nastavničkih udruženja, udruženja građana, članovi Odbora za prava deteta i drugi zainteresovani narodni poslanici, kao i predstavnici medija. Tema ovogodišnje sednice učeničkog parlamenta bila je očuvanje reproduktivnog zdravlja.\nSednicu je otvorila Ljiljana Lučić, zamenik predsednika Odbora za prava deteta, koja je rekla da je sednica učeničkog parlamenta dobra prilika da se diskutuje o ostvarivanju i unapređenju prava dece. Ona je istakla da sve institucije sistema imaju odgovornost u zaštiti i unapređenju prava deteta, a da značajnu ulogu u tom procesu imaju Narodna skupština i Odbor za prava deteta kroz kreiranje odgovarajućeg zakonodavnog okvira za unapređenje stanja u ovoj oblasti.\nU uvodnom delu sednice, učesnicima su se obratili i predstavnici organizacije Prijatelji dece Srbije, Unije srednjoškolaca Srbije, a predavanje na temu obrazovanja mladih za zaštitu reproduktivnog zdravlja održala je Mirjana Rašević sa Instituta društvenih nauka.\nNa sednici učeničkog parlamenta, učesnici su razgovarali o značaju reproduktivnog zdravlja, faktorima rizika po zdravlje i razmenili mišljenja o uvođenju predmeta seksualnog obrazovanja u škole.\nManifestacija Dečja nedelja, koja ima dugu tradiciju obeležavanja u svetu i kod nas, održava se uz podršku organizacije Prijatelji dece Srbije, pod pokroviteljstvom Ministarstva rada, zapošljavanja i socijalne politike.


U Bačkom Petrovcu najveći akva park u Evropi | Autonomija\nU Bačkom Petrovcu najveći akva park u Evropi\nBudući akva-park je na samom ulazu u Bački Petrovac, na putu ka Novom Sadu, od kojeg je udaljen 18 kilometara. Uskoro će proraditi na šest hektara, a po završetku treće faze izgradnje prostiraće se na 26 hektara.\nU Bačkom Petrovcu do kraja avgusta biće završena prva faza izgradnja akva-parka „Petroland“ koji bi trebalo da za dve godine, kada bude potpuno završen, postane najveći zabavni park te vrste u Evropi.\n„Ono što će razlikovati akva-park u Bačkom Petrovcu od većine ostalih kompleksa sličnih sadržaja je termalna voda u svim bazenima koja omogućava rad parka tokom većeg dela godine“, rekao je Brtka za agenciju Beta.\n„U najvećoj investiciji iz Slovačke u Srbiji posao će u prvoj fazi dobiti 125 ljudi, a po okončanju poslednje faze izgradnje akva-parka u Bačkom Petrovcu biće zaposleno oko 500 ljudi“, rekao je Brtka i dodao da je oko 250 ljudi trenutno angažovano na izgradnji kompleksa.\n„Tobogani, bazeni za decu i odrasle, ‘rafting’ na divljoj reci, ‘dečiji grad’, ‘lenja reka’, ‘relaks bazeni’, sportovi na pesku, deo su akva-parka koji će uskoro biti na raspolaganju posetiocima“, rekao je Brtka.\n„Osnovna ideja da započnemo ovaj projekat bila je da iskoristimo termalni izvor i da, uz atraktivne zabavne sadržaje privučemo posetioce“, rekao je Brtka i dodao da je potvrđeno da termalna voda koja se koristiti u akva-parku ima lekovita svojstva.\n„Naša osnovna želja je da do kraja leta isprobamo ovu novu tehnologiju, a posetioci će u prvoj fazi rada akva-park moći da posete po dosta popularnim cenama“, rekao je Brtka i ocenio da će akva-park preporoditi Bački Petrovac.\n„Očekujem da će za tri godine Bački Petrovac imati dvostruko više stanovnika od sadašnjih 8.000. Već sada cene nekretnina su skočile za 50 odsto“, rekao je Brtka i dodao da veruje da će se i broj turističkih ležajeva, kojih sada ima oko 500, bitno povećati.


Radionica na temu: Otpornost na klimatske promjene cestovne infrastrukture u FBiH - JP Ceste Federacije BiH d.o.o. Sarajevo\nRadionica na temu: Otpornost na klimatske promjene cestovne infrastrukture u FBiH\nU prostorijama JP Ceste Federacije BiH d.o.o. danas je upriličena završna radionica i prezentacija rezultata na temu: Otpornost na klimatske promjene cestovne infrastrukture u FBiH (Climate Resilience in the Bosnian Road Network).\nProjekat je finansirala Evropska banka za obnovu i razvoj (EBRD) iz sredstava granta, a u okviru kreditnog sporazuma sklopljenog između EBRD-a i BiH za finansiranje Projekta modernizacije cesta u Federaciji BiH. S tim u vezi, EBRD je angažovao Švedsku agenciju za puteve „Sweroad“ da pruži podršku JP Ceste FBiH, te uvede najbolju međunarodnu praksu za identifikaciju i upravljanje klimatskim rizicima za cestovnu infrastrukturu.\nU sklopu radionice prezentiran je Akcioni plan za otpornost cesta na klimatske promjene u Federaciji BiH. Akcioni plan, pripremljen u kontekstu tehničke podrške koju pruža EBRD, opisuje specifične akcije koje JP Ceste namjerava poduzeti kako bi mreža magistralnih cesta bila otporna na klimatske promjene. Akcioni plan podržava implementaciju ciljeva iz Okvirne transportne strategije BiH i usklađen je sa Strategijom prilagođavanja na klimatske promjene i niskoemisioni razvoj za Bosnu i Hercegovinu. Glavne akcije su identifikovane u bliskoj saradnji sa JP Ceste Federacije BiH. Na radionici su prezentirane i metodologije procjene rizika i kartiranja ranjivosti na izabranim pilot dionicama magistralnih cesta u FBiH.\nRadionici su prisustvovali predstavnici Evropske banke za obnovu i razvoj (EBRD), Svjetske banke, Ministarstva prometa i komunikacija FBiH, JP Ceste FBiH, Federalne uprave civilne zaštite te Federalnog hidrometeorološkog zavoda BiH.


Besplatan izlet za penzionere Palilule\nSto osamdeset penzionera Gradske opštine Palilula u okviru akcije „Treće doba-zlatno doba“ obići će danas gradove, manastire i predele Vojvodine, a srećan put im je poželeo predsednik opštine Aleksandar Jovičić uz reči da ne smemo zaboraviti naše najstarije sugrađane i da moramo brinuti jedni o drugima.\nJovičić je najavio da će opština Palilula i u budućnosti imati niz ovakvih akcija, jer je to mali znak pažnje i zahvalnost ljudima koji su nam ostavili ovu zemlju.\n„Želim naglasiti da smo mi pre svega servis građana i da mi njima dugujemo, ovo su generacije koje su nama ostavile državu i koliko-toliko sigurnu budućnost i mislim da moramo pre svega da im pružimo pažnju i da jednostavno primete da neko brine o njima“, izjavio je Jovičić.\nPenzioneri će danas obići Novi Sad, Petrovaradin, Sremske Karlovce, manastir Hopovo, manastir Krušedol, kao i mnoge druge znamenitosti severnog dela Srbije. Pored toga, biće organizovan i turnir u šahu, ručak, a njihov dolazak planiran je u večernjim satima.


Ministarstva se redom odriču prava i odgovornosti za parcelu na kojoj je izgrađen nelegalni objekat | Insajder\nJavno preduzeće "Skijališta Srbije" je bez saglasnosti i znanja nadležnih ministarstava podnelo zahtev da se podeli parcela na kojoj je izgrađen bespravni objekat od oko 1.000 kvadrata na Pančićevom vrhu. To za Insajder tvrde i u Ministarstvu poljoprivrede i u Ministarstvu zaštite životne sredine, istovremeno prebacujući odgovornost i nadležnost jedni na druge.\nNovinari Insajdera se iz dana u dan bave temom nelegalnog objekta na Pančićevom vrhu, jer je to primer sistemske zloupotrebe i nefunkcionisanja sistema, a sve što se dešava ukazuje da iza ove “investicije” stoji neko dovoljno moćan da mu nadležne institucije to dozvoljavaju.\nPrema istraživanju Insajdera, kao nosilac prava nad zemljištem, odnosno parcelom 1877/1 KO Brzeće u javnoj svojini, u katastru nepokretnosti vodi se Ministarstvo poljoprivrede, šumarstva i vodoprivrede. Na pitanje Insajdera da li su oni dali saglasnost za preparcelaciju zemljišta, u Ministarstvu tvrde da sporna parcela nije u njihovoj nadležnosti.\n"Katastarska parcela 1877 KO Brzeće, Brus, u javnoj evidenciji katastra nepokretnosti vodi se kao zemljište u zoni Nacionalnog parka, pa je ista u nadležnosti Ministarstva zaštite životne sredine odnosno Zavoda za zaštitu prirode", stoji u odgovoru ovog Ministarstva.\nTragom te informacije Insajder je ista pitanja uputio i Ministarstvu zaštite životne sredine, ali je i iz ovog Ministarstva stigao sličan odgovor.\n"Prema informaciji koju smo dobili od JP NP Kopaonik, ni ovo javno preduzeće nije upoznato sa predmetnom preparcelacijom, isto nije podnosilo zahtev za preparcelaciju katastarske parcele 1877/1 KO Brzeće, niti je davalo bilo kakvu saglasnost za preparcelaciju iste", navode u Ministarstvu zeštite životne sredine.\n"Zaključkom Vlade 05 Broj 464-8744/2016 od 29.9.2016. godine predmetna parcela nije oduzeta gore navedenom ministarstvu i preneta na korišćenje JP NP Kopaonik, kako je to učinjeno sa ostalim parcelama pobrojanim u predmetnom Zaključku", tvrde u ovom Ministarstvu.\nKao razlog za podnošenje zahteva za podelu parcele Skijališta Srbije su u ranijem odgovoru Insajderu navela da je to urađeno zbog postupka dobijanja dozvola za novu ski stazu na lokaciji Krčmar.\nMinistarstvo odbrane već tri meseca ne odgovara na pitanja Insajdera da li je i ko je tražio njihovu saglasnost.


Destilerija "Zarić" na mapi puteva srpske rakije - Ozonpress :: internet portal\nTag: destilerija zarić, Kosjerić, putevi rakije\nProteklog vikenda Destilerija „Zarić“ otvorila je degustacionu salu u sastavu proizvodnih pogona u Kosjeriću. Otvaranje ovakvog centra za degustaciju finansijski je pomogla Regionalna razvojna agencija Zlatibor sa prijateljima Srbije iz Švajcarske – Confederatione Suisse.\nSala za degustaciju otvorena je u adaptiranoj zgradi iz 1924. godine. Starosedeoci pripovedaju da se baš na tom mestu nalazila kafana tih davnih godina. U okviru degustacione sale otvoren je i rakija shop, gde će posetioci i turisti moći da kupe rakije i suvenire. Inače, mini pakovanja rakija Destilerije „Zarić“ su najprodavaniji srpski suveniri.\nPrijatelji i poslovni partneri imali su priliku da sa domaćinima prođu kroz čitav proces proizvodnje rakije. Destilerija „Zarić“ je nastala na tradiciji i u prostoru nekadašnje čuvene destilerije „Povlen“, čija je slava, sticajem okolnosti, počela da tamni devedesetih godina. Uložena su velika finansijska sredstva i napravljena je najsavremenija destilerija rakije u jugoistočnoj Evropi. Za potrebe Destilerije, u kosjerićkom kraju i okolini angažovano je oko 1.500 porodica koje se bave uzgojem voća i koje su za potrebe proizvodnje rakije povećale zasade. Time se direktno utiče i na povećanje standarda voćara i ekonomski razvoj celog kraja. Kapacitet Destilerije „Zarić“ je tri miliona litara visokokvalitetne rakije.\nTehnolog Duško Didanović objasnio je do detalja proizvodni proces koji predstavlja spoj tradicije i moderne tehnologije.\nKako reče, za dobru rakiju najvažnije je da je sirovina kvalitetna, da je voće zrelo, a tehnologija je tu da se postigne stalnost ukusa i kvaliteta.\nRakije iz ove destilerije osvajaju medalje za kvalitet širom sveta. Najvrednije priznanje za kvalitet stiglo je u aprilu ove godine sa najprestižnije svetske smotre vina i jakih alkoholnih pića u Las Vegasu. Rakije Destilerije „Zarić“ osvojile su pet medalja. Zlatne medalje pripale su „Magiji“ (rakija od kajsije) i „Nirvani“ (rakija od kruške) a srebrne su osvojile „Opsesija“ (rakija od malina), „Nostalgija“ (rakija od dunja) i „Koketa“ (liker od višnje). „Nirvana“ je ponela i najprestižniju nagradu takmičenja – takozvano duplo zlato i obezbedila mesto u jednoj od istorijskih vitrina hotela „Caesars Palace“ koji ima preko pet hiljada soba. Te nagrade su otvorile vrata za veći izvoz u Ameriku i Kanadu.\nNa otvaranju degustacionog centra gosti su mogli da čuju i vest o novoj, većoj porudžbini za nemačko tržište koje je odlično prihvatilo probni kontigent rakija iz Kosjerića.\nOtvarajući degustacioni centar Vujica Zarić, vlasnik i direktor destilerije, zahvalio je donatorima iz Švajcarske i i Regionalne razvojne agencije, bez čije pomoći ovog centra ne bi ni bilo. Zarić je istakao da rakije iz Kosjerića vraćaju veru u rakiju kao stari srpski brend.\nDegustacioni centar u Kosjeriću biće ucrtan u turističku mapu „putevi srpske rakije“.


FKL – FUDBALSKA FUTSAL ASOCIJACIJA\nUO FFA Srbije je dana 27.08.2020 godine za sportskog direktora FFA Srbije imenovao Mitić Igora iz Leskovca. Igor Mitić je naš dugogodišnji direktor okruga Leskovac-Lebane-Vlasotince-Bojnik i veoma je uspešno obavljao svoj posao u svom okrugu, to ga je i preporučilo za funkciju sportskog direktora, što je veoma odgovorno mesto i iziskuje veliki trud i rad u širenju FFA projekta u Srbiji. Od 01.09.2020 godine FFA će svoj projekat dopuniti i…\nFFA PROMOCIJA NA BALKANSKIM IGRAMA NOVOMATIC GROUP OF COMPANIES\nNa prelepom Paliću dana 24.06.2017 godine održane su radničke sportske igre balkana Novomatic group of companies, igrao se mali fudbal na travi gde je učestvovalo 11 država. Prvo mesto osvojila je Republika Srpska, drugo mesto Bugarska i treće mesto Srbija. FFA je bila specijalni gost ovih igara, gde nas je predstavljao sportski direktor FFA Srbije Lukić Željko i dečaci iz njegovog kluba FK Dribling iz Subotice, koji su ujedno…\nPehari MB iz Smedereva je mlada i ambiciozna firma koja svojim kupcima nudi mogućnost kupovine pehara, medalja i plaketa po najpovoljnijim cenama. Po ugledu na slične firme u svetu svoju prodaju baziraju na internet i kataloškoj prodaji. Ovaj vid prodaje im omogućava da kupcima ponude najbolje cene, kvalitet proizvoda i uslove prodaje. U asortimanu Pehari MB nalazi se preko 30 vrsta pehara koji će svojom veličinom, ekonomičnošću ili lepotom zadovoljiti…


Međunarodna organizacija za migracije saopštila je da je više od 32 hiljade imigranata širom sveta stradalo ili nestalo između 2014. i 2018. Najviše ih je stradalo u Mediteranu, u pokušaju da iz Severne Afrike pređu u Evropu, a povećan je i broj stradalih imigranata koji pokušavaju da dođu u SAD.\nAgencija za migracije UN saopštava da ovaj broj nije konačan, jer mnogi nestanci nisu prijavljeni, niti su sva tela imigranata pronađena. Ipak, ovi podaci govore o opasnostima sa kojima se suočavaju desetine hiljada ljudi u potrazi za boljim životom.\nPortparol Međunarodne organizacije za migracije Džoel Milimen kaže da su u Jugoistočnoj Aziji najviše stradali pripadnici naroda Rohindža, a da su u Južnoj Aziji najviše stradali migranti iz Avganistana.\n"Uprkos sukobu u Jemenu, ljudi nastavljaju da prelaze Crveno more i Adenski zaliv. Broj stradalih izbeglica iz Jemena 2018. je 125, u poređenju sa 53 u 2017. Takođe, broj stradalih na granici SAD i Meksika je rekordan od 2014. - a ukupno je za pet godina stradalo 1907 osoba", kazao je Milimen.\nNedavno objavljen izveštaj Međunarodne organizacije za migracije i Fonda za decu UN pokazuje da sve veći broj dece kreće na opasne migrantske rute.\nU proseku, između 2014. i 2018. jedno dete dnevno je prijavljeno da je nestalo ili je stradalo - ukupno 1600 dece.\nIpak, stručnjaci upozoravaju da razmere tragedije nisu poznate jer mnogi nestanci ili stradanja migrantske dece nisu prijavljeni.\nNVO: Sve više se krše prava pritvorenih imigranata u SAD


Republikanski kandidat za guvernera Mičigena uhapšena zbog napada na Kapitol hil - 09.06.2022, Sputnik Srbija\nRepublikanski kandidat za guvernera Mičigena uhapšena zbog napada na Kapitol hil\nAmerički Federalni istražni biro uhapsio je republikanskog kandidata za guvernera Mičigena Rajana Kelija na osnovu prekršajne prijave kojom se tereti za učešće... 09.06.2022, Sputnik Srbija\nPristalice bivšeg predsednika Donalda Trampa upale su u zgradu američkog Kongresa u Vašingtonu 6. januara 2021. godine.Keli, (40), iz Alendejla, jedan je od pet republikanaca u saveznoj državi Mičigen koji učestvuje u izbornoj trci protiv aktuelne demokratske guvernerke Grečen Vitmer.Njegovo hapšenje dolazi istog dana kada Komisija Predstavničkog doma koja istražuje napad na Kapitol hil održava svoja prva saslušanja za izvođenje dokaza „o pobuni i događajima koji su da nje doveli“.Prema izjavi agenta FBI, Keli se vidi na snimku kako stoji sa gomilom ljudi koji su „napali i gurali se sa policajcima na Kapitolu“.Drugi snimci pokazuju Kelija kako se penje na deo Kapitola u blizini severozapadnog stepeništa zgrade, navodi se u saopštenju, preneo je RTS.\n© Sputnik / Stringer / Uđi u foto-galerijuProtest u Vašingtonu i upad u Kongres\nAmerički Federalni istražni biro uhapsio je republikanskog kandidata za guvernera Mičigena Rajana Kelija na osnovu prekršajne prijave kojom se tereti za učešće u napadu na Kapitol hil januara prošle godine.\nPristalice bivšeg predsednika Donalda Trampa upale su u zgradu američkog Kongresa u Vašingtonu 6. januara 2021. godine.\nKeli, (40), iz Alendejla, jedan je od pet republikanaca u saveznoj državi Mičigen koji učestvuje u izbornoj trci protiv aktuelne demokratske guvernerke Grečen Vitmer.\nNjegovo hapšenje dolazi istog dana kada Komisija Predstavničkog doma koja istražuje napad na Kapitol hil održava svoja prva saslušanja za izvođenje dokaza „o pobuni i događajima koji su da nje doveli“.\nPrema izjavi agenta FBI, Keli se vidi na snimku kako stoji sa gomilom ljudi koji su „napali i gurali se sa policajcima na Kapitolu“.\nDrugi snimci pokazuju Kelija kako se penje na deo Kapitola u blizini severozapadnog stepeništa zgrade, navodi se u saopštenju, preneo je RTS.


Objavljeno 21.07.2021. u 16h\nU letnjem periodu intenzitet gradskog prevoza je manji zbog manjeg broja putnika. Linije se tokom leta redukuju, a neke se privremeno i ukidaju.\n„U prethodnom periodu je bilo izuzetno teško održati dinamiku saobraćanja gradskog saobraćaja. Bez pomoći bi jedva izdržali – prevoz jeftin, a malo putnika. Broj putnika u letnjem periodu je još manji. Saobraćaj gradskih autobusa je poprilično redukovan. Linija broj 1 radi dvokratno, linija broj 5 od 08-13h, linija broj 6 od 05-22h, a linije 10 i 10a saobraćaju na svakih sat vremena. Linije broj 3 i 4 su prestale sa radom, jer na tim relacijama nema putnika. Autobusi za Ečku i Klek saobraćaju redovno od 05 – 22h. Te linije su rentabilne samo u prepodnevnom periodu, dok su posle 15h ekonomski neisplative. Ukoliko se to nastavi, bićemo prinuđeni i to da redukujemo. Građani se žale, ali nemamo nikakvu ekonomsku opravdanost za linije sa praznim autobusima. Čak i ove koje rade su neisplative, jer u proseku imaju po 10 putnika. Deo putnika su penzioneri, stariji od 65 godina, a radnika slabo ima, ostalih još manje. Ako đaci ne krenu redovno od septembra, opet će nastati problem. Nadamo se da će sve biti regularno, i tada ćemo vratiti linije broj 3 i 4, a voleli bismo da radimo kao pre korone“, naglasio je šef saobraćaja firme NET BUS Goran Agramović.\n„Mere opreza su još uvek na snazi, ali retko ko ih poštuje. Vozač upozorava putnike na poštovanje propisa, međutim građani nisu svesni da će u slučaju kontrole kazne snositi sami. Samo se 10 posto putnika pridržava propisa, i to uglavnom stariji građani“, istakao je Agramović.\nRedukovan i međugradski saobraćaj\nNešto bolja situacija je u međugradskom saobraćaju za koji je zadužena druga firma, „Banat trans“. Nedostatak putnika i večita borba sa taksistima, dovela je do manjeg redukovanja linija i u ovom sektoru.\n„Početkom perioda korone Ministarstvo saobraćaja je donelo odluku o mogućnosti redukovanja broja vozila u međugradskom saobraćaju. Redukovanje je dozvoljeno u skladu sa mogućnostima, brojem putnika i ekonomskom isplativošću linija, od 30 do 50 procenata. Mi smo ih redukovali samo u okviru ekonomske isplativosti. Shodno broju putnika prilagođavamo i povećavamo ili ukidamo određeni broj linija. Sadašnja situacija je takva da je režim redukovan i ukinute su linije za koje ne postoji interesovanje. Trenutno imamo 7 polazaka za Novi Sad i 5 polazaka za Beograd. To je po jedan polazak manje u odnosu na redovno saobraćanje. Ovo je sasvim dovoljno da zadovolji potrebe putnika. Veoma su sporadični slučajevi da u nekom autobusu ima previše putnika ili da vozilo kasni. Nepredviđeni momenti se dešavaju, ali su retki“, ukazao je vlasnik „Banat trans“-a Marjan Babović.\nPored pomenutih linija, saobraća i letnja linija za Sokobanju sa polaskom u 05h.\nTagovi:autobuska stanica zrenjanin, goran agramović, gradski saobraćaj zrenjanin, marjan babović, prigradski prevoz zrenjanin, Vesti Zrenjanin


Vulin ponovo Albance nazivao Šiptarima, Kamberi: Taj čovek je uvreda za Srbiju - JuGmedia\nAutor: Bujanovačke, RTS, juGmedia\nMinistar policije Aleksandar Vulin danas je uživo u Jutarnjem dnevniku RTS ponovo Albance nazvao “Šiptarima”. On je na pitanje voditeljke o oružju pronađenom kod Bujanovca rekao da je ono poslato na veštačenje, i konstatovao da je pripadalo “šiptarskim teroristima”.\nNa sledeće pitanje koje se odnosilo na situaciju u Kopnenoj zoni bezbednosti i bezbednosti policije u njoj, Vulin je rekao da je ona komlikovana i da tamo “vršljaju šiptarske bande, koje kradu šumu, švercuju, uvek su naoružani i pucaju na naše pripadnike”.\nVoditeljka ga tokom intervjua nije upozorila na govor mržnje nedopustiv u medijima, posebno na Javnom servisu koji pripada svim građanima Srbije.\nNarodni poslanik iz Bujanovca Šaip Kamberi, izjavio je za Bujanovačke nakon intervjua ministra Vulina da se ne oseća uvređenim „jer te ne može uvrediti neko ko nema dostojanstvo“.\n“Problem je u tome što Aleksandar Vulin ne poštuje Republiku Srbiju i njene zakone. Podsećamo gospodina Vulina da se u svim zakonima u Republici Srbiji koristi zvanični naziv Albanci”, kaže Kamberi.\nE sad, dodaje Kamberi, zamislite ministra unutrašnjih poslova koji ne poštuje zakone države ni njenu zvaničnu terminologiju.\n“Ne zaboravljajuću činjenicu da je njegov rečnik jezik mržnje prema Albancima, g. Vulin pokazuje da se ne oseća zabrinutim kakve će reakcije proizvesti njegov jezik mržnje u svakodnevnom životu Srba koji žive u mešovitim sredinama sa Albancima, a koje on koristi samo za očuvanje lične vlasti”, kaže Kamberi.\nPrema njegovim rečima, Vulin izigrava velikosrpskog patriotu iz luksuznih beogradskih restorana.\nZbog toga što je i kao ministar odbrane Albance nazivao Šiptarima, predsednik Nacionalnog saveta Albanaca Ragmi Mustafa je protiv Vulina poveo sudski postupak koji je u toku u Beogradu.


- Ne mogu da verujem da je za takve medije vest da je viđen čovek kako ide u školu, pa za to još traže i svedoke i ne mogu da verujem da to rade mediji sa nacionalnim pokrivanjem - naveo je Čanak.\n- Pitam se da li je sledeća vest da je neko oprao zube i da li će i za to uspeti da nađu svedoke - dodao je on.\nPojedini mediji izveštavali su poslednjih dana da Čanak studira drugu godinu psihologije na Fakultetu za poslovne i pravne studije "Dr. Lazar Vrkatić" u Novom Sadu.\nČanak je diplomirao ekonomiju i pohađao magistarske studije za marketing. Osamdesetih godina studirao je pravo u Kragujevcu, istoriju umetnosti u Beogradu, kompoziciju u Novom Sadu i Filozofski fakultet u Novom Sadu.


Iranski ministar: Tramp je kriv za visoke cijene nafte – MAXImix Digital\nViše od 700.000 osoba u Londonu protestiralo protiv Brexita\nKrije li apoteka iz Maglaja da je plaćen dug penzionera za lijekove\nTeško povrijeđen Iranac u tučnjavi migranata u Sarajevu\nIranski ministar: Tramp je kriv za visoke cijene nafte\n20. June 2018. 20. June 2018. admin 0 Comments\nIran ne vjeruje da će se OPEC ove sedmice dogovoriti o povećanju zadane proizvodnje, čemu se ta zemlja protivi, rekao je jučer njegov ministar za naftu, optuživši američkog predsjednika Donalda Trampa (Trumpa) da je odgovoran za rast cijene.\n-Ne vjerujem da će se postići dogovor – rekao je novinarima Bijan Namdar Zanganeh nakon dolaska u Beč prije sastanka kartela u petak.\nMinistar je istaknuo da OPEC mora biti “jednodušan” u promjeni svoje politike proizvodnje i ocijenio da je “Tramp prouzročio visoke cijene nafte”.\nSaudijska Arabija želi da njezini partneri u petak odobre povećanje proizvodnih kvota, dok ponovo rastu potražnja i cijena. Isto želi i Rusija koja je zajedno s devet zemalja izvan OPEC-a vezana s kartelom dogovorom koji se treba preispitati na tom sastanku u subotu u austrijskoj prijestonici.\nTramp stvorio probleme na tržištu\nOtkad je grupa 24 proizvođača koji čine više od 50 posto svjetske ponude prihvatila te ciljeve što vrijede do kraja 2018., cijene sirove nafte su u Europi skočile na oko 75 dolara za barel.\nNo, Iran čiji bi izvoz mogao doći u pitanje nakon povlačenja SAD-a iz nuklearnog dogovora u maju, ne gleda blagonaklono na svog regionalnog suparnika Saudijsku Arabiju koja predlaže da se pad svjetske ponude nadoknadi povećanjem crpljenja nafte.\nPredsjednik Tramp je stvorio probleme na tržištu uvođenjem niza sankcija osnivačima OPEC-a, Iranu i Venezueli – upozorio je iranski ministar.\n← SAD se povukao iz Vijeća za ljudska prava Ujedinjenih naroda: To je licemjerno tijelo\nVečeras od 22 sata obustava saobraćaja u tunelu 1.mart u smjeru Zenica jug-Lašva →


BiH u 2018. godini uvezla 246 tona oružja i municije - Impuls\nObjavljeno: Subota, 04 Maj 2019 10:41\nOružje je uvezla 21 tvrtka registrirana za takvu vrstu trgovine, a podatak o 246 tona uključuje i municiju te drugu opremu.\nU Bosnu i Hercegovinu u 2018. godini uvezeno je 246 tona različitoga oružja procijenjenog na više od 14 miliona konvertiiblnih maraka, podaci su Uprave za indirektno oporezivanje BiH (UIO) koje je u nedjelju objavio sarajevski "Dnevni avaz".\nUvoz oružja i vojne opreme nastavljen je i ove godine pa su, prema podacima UIO, u BiH do kraja marta stigle dodatne pošiljke vrijedne oko 3 miliona KM odnosno 1,5 miliona eura.\nMinistarstvo vanjske trgovine i ekonomskih odnosa BiH u prošloj godini izdalo je saglasnosti za uvoz oružja, municije i vojne opreme za 13 tvrtki iz Federacije BiH i 8 za tvrtke iz Republike Srpske.\nTo uključuje i saglasnost MUP-u Republike Srpske za uvoz 2500 pušaka iz Srbije radi dodatnog opremanja policijskih snaga u tom entitetu.\nIz BiH je u 2018. godini izvezeno oružja i municije u vrijednosti od približno 206 miliona KM, odnosno oko 100 miliona eura, a od početka ove godine kupcima u inostranstvu prodano je oružja i municije za još 15 miliona KM.\nStrast prema oružju i dalje gaje i građani BiH. Prema posljednjim dostupnim podacima koje su objavila entitetska ministarstva unutrašnjih poslova oko 3,5 miliona građana BiH trenutno posjeduje 278 hiljada komada različitog oružja. Procjena je, međutim, da građani BiH uz to raspolažu s čak 830 hiljada komada različitog oružja koje nisu prijavili policiji, navodi Hina.


“Međunarodni dan porodice” obeležen u vrtićima PU “Dragoljub Udicki” – TV Kikinda\nFlurona u Kikindi otkrivena mapiranim uzorkovanjem pacijenata koji su se javljali u Covid ambulantu\nStefan Žarić, istoričar mode i modni kritičar: Modi je mesto u Muzeju\nDuvački orkestar DVD trasnformisan u Gradski duvački orkestar KC\nZimska idila u Kikindi inspiracija učesnika treće likovne kolonije Kulturnog centra\nIvani Miljak Karanfilov, laureatkinji nagrade "Đura Đukanov" sinoć uručeno priznanje\nIvani Miljak Karanfilov, laureatkinji nagrade “Đura Đukanov” sinoć uručeno priznanje\nNa TV Kikinda gledajte emisiju: “Vojvođansko 26”\nKikindska privreda dobro poslovala prošle godine uprkos strahu zbog pandemije\nNa prozivci OFK Kikinde 23 igrača, stigla i dva pojačanja iz Bečeja\nKad od korone obole tri pedijatra zaposlena u Dečijem dispanzeru, znamo šta to znači za ceo grad\nOpšte udruženje preduzetnika Kikinde obeležilo slavu\n“Međunarodni dan porodice” obeležen u vrtićima PU “Dragoljub Udicki”\nZdrava porodica se karakteriše povezanošću članova porodice i njihovom otvorenom komunikacijom. Baš ovo je bilo načelo, kojim su se rukovodili iz PU “Dragoljub Udicki” u okviru obeležavanja Dana posvećenog porodici, koji su oni osmislili kroz tradicionalne igre, u svim vrtićima.\nDan je prepun igre i vesele dinamike, kako izgleda kada se obeležava Dan porodice u kikindskim vrtićima, navela je direktorica PU “Dragoljub Udicki” Svetlana Milić:\n-Mi smo otvorili vrata naših vrtića za sportske aktivnosti. Atmosferu možete da vidite i sami, Osmesi govore sve koliko je ovo bio pun pogodak za sve nas. Inače, ja bih naglasila da su vrata naše PU “Dragoljub Udicki” i svih 18 objekata otvorena za roditelje i porodicu svakoga dana, a planiramo saradnju sa porodicom na više nivoa i u različitim oblicima, tokom cele nastavne godine.\nU kikindskim vrtićima su vaspitači ovaj dan posvetili tradicionalnim igrama, osmislivši različite poligone, u kojima su učestvovala deca, ali i njihovi roditelji.\nKako bi igre bile adekvatne vaspitači su ih osmislili sa saradnicima za fizičku kulturu, koji su igre prilagodili najmlađima\nU igrama su roditelji i deca bili ravnopravno zastupljeni što je bio dodatni motiv za obostrano zadovoljstvo\nI u vrtiću “Pčelica” u kom se radi prema “Montesori” programu organizovano je obeležavanje Dana porodice.\nRoditelji dece koja su polaznici ovog vrtića su se družili sa mališanima i zajedno oslikavali mural sa likovima iz dečjih filmova.\nInače, Međunarodni dan porodice, 15. maj, obeležava se širom sveta od 1993. godine, kada ga je Generalna Skupština Ujedinjenih nacija ustanovila, sa ciljem afirmacije porodice i porodičnih vrednosti i podizanja svesti o problemima i pitanjima porodice.\nMeđunarodni dan porodice, će OŠ “Đura Jakšić” obeležiti u petak, sa početkom u deset sati. Gosti manifestacije, osim zainteresovanih sugrađana će ove godine biti Gimnazija “Dositej Obradović” i “Banatski koledž iz Rumunije.\n16 maja, 2018 Rubin Rubin\n← Foaje kikindskog Narodnog pozorišta do nove sezone OŠ”Đura Jakšić” organizovala svečanost “Đuri u čast” →